
转讜住驻讜转





	讛讱 讚讗讝诇讗 讘讛讚讛 诇讘讬 讚讬谞讗. 驻讬' 讘拽讜谞讟专住 讻砖诇讗讛 讞讜诇爪转 诪讜诇讬讻讛 专讞诇 讗讞讜转讛 注诪讛 诇讘''讚 讜讗讬讻讗 讚住讘专讬 砖专讞诇 讞诇爪讛 讜诇讛讻讬 讗住讜专讛 讙诐 爪专转讛 讗驻讬诇讜 砖转讬讛谉 谞砖讜讗讜转 诇谞讻专讬 讚讗讬谞讛讜 住讘专讬 砖专讞诇 讜爪专转讛 谞砖讬 讗讞讬讜 讛讬讜 砖讛专讬 讞诇抓 诇专讞诇 讜转讬诪讛 讙讚讜诇讛 驻讬专砖 讚讛讗 转谞谉 讘诪转谞讬转讬谉 讜讘讗讞讜转讛 讘讝诪谉 砖讛讬讗 拽讬讬诪转 讛讗 诪转讛 砖专讬讗 讜转谞谉 谞诪讬 诇拽诪谉 (讚祝 诪讟.) 讞诇抓 诇讛 讜诪转讛 诪讜转专 讘讗讞讜转讛 讜讗诪讗讬 讜讛讗 住讘专讬 砖诇讗讞讜转讛 讞诇抓 讜注讜讚 讚转谞谉 讛讗讞讬谉 诪讜转专讬谉 讗注''讙 讚讗讝诇讬 讘讛讚讬讛 诇讘讬 讚讬谞讗 讜注讜讚 讚诇讗 诪讬转住专 爪专讛 讗诇讗 讚讜拽讗 讘诪爪讜讛 讻讚讗诪专讬谞谉 讘驻' 拽诪讗 (诇注讬诇 讞.) 讜诇注讬诇 讘专讬砖 讗专讘注讛 讗讞讬谉 (讚祝 讻讝. 讜砖诐) 讙讘讬 讛转讞讬诇 讘讗讞讬讜转 诪讬讬转讬 诇讛 诇诪转谞讬' 讚讛讻讗 讚讛讬讬谞讜 砖砖谞讬讛谉 谞砖讜讗讜转 诇讗讞讬讜 讜驻''讛 讬砖 诇讬砖讘 拽爪转 讘谞砖讜讗讛 诇讗讞讬讜 讜诇讗 诇谞讻专讬 讜谞专讗' 诇专''讬 讚讙专住讬' 讛讗 讚讗讝诇讗 讘讛讚讬讛 诇讘讬 讚讬谞讗 驻讬' 砖讛讜诇讻转 诇讞诇讜抓 讜讻讬讜谉 讚讞诇爪讛 讚诪讬讗 诇讙专讜砖讛 讟驻讬 讜讗住专讜 讙诐 爪专转 拽专讜讘转讛 讻谞砖讜讗讛 诇讗讞讬谉 讚讚诪讬讗 诇爪专转 注专讜讛 讗讘诇 讻砖讞讜诇爪转 爪专转 诇讗讛 讜诇讗 诇讗讛 诇讗 讚诪讬讗 诇讗讛 诇讙专讜砖讛 讜讗驻讬诇讜 专讞诇 砖讛讬讗 拽专讜讘转 爪专转 讞诇讜爪讛 砖专讬讗 讜讬砖 住驻专讬诐 讚诇讗 讙专住讬 诇讗 讘讛讚讬讛 讜诇讗 讘讛讚讛 讗诇讗 讛讗 讚讗讝诇讗 诇讘讬 讚讬谞讗 讜讛讗 讚诇讗 讗讝诇讗: 讬讜爪讬讗 讗转 讗砖转讜 讘讙讟. 讘驻' 讗专讘注讛 讗讞讬谉 (诇注讬诇 讻讟.) 诇讗 讘注讬 诇诪讬诪专 讚讝讜 讛讬讗 诇诪注讜讟讬 讛讱 讚讛讻讗 讚驻砖注 讻讚驻专讬砖讬转 诇注讬诇: 诪转讛 讗砖转讜 诪讜转专 讘讬讘诪转讜. 讜诪转谞讬' 讚拽转谞讬 诪转讛 讬讘诪转讜 讜诇讗 谞拽讟 诪转讛 讗砖转讜 讚讛讜讬 专讘讜转讗 讟驻讬 讗讬讬讚讬 讚讘注讬 诇诪讬转谞讬 诪转 讛讬讘诐 转谞讗 谞诪讬 诪转讛 讛讬讘诪讛: 诪讗讬 讟注诪讗 讚专讘 诪砖讜诐 讚讛讜讬 讬讘诪讛 砖讛讜转专讛. 讜讗注''驻 讚讘驻' 讗专讘注讛 讗讞讬谉 (砖诐 讚祝 讻讝:) 砖专讬 专讘 讗驻讬诇讜 诇讗 讛讜转专讛 诇讻转讞诇讛 讚拽讗诪专 诪转讛 讛专讗砖讜谞讛 诪讜转专 讘砖谞讬讛 讛讬讬谞讜 讚讜拽讗 讘讝讬拽讛 讚专讘谞谉 讗讘诇 讛讻讗 讗讞讜转 讗砖讛 讚讗讜专讬讬转讗 讚讜拽讗 诪砖讜诐 讚讛讜转专讛: 注砖讛 讘讛 诪讜驻谞讛 诪讗诪专. 诇讗 讗爪讟专讬讱 讗诇讗 诇讗驻讜拽讬 诪讘''砖 讚讗诪专 (诇注讬诇 讚祝 讻讟.) 诪讗诪专 拽讜谞讛 拽谞讬谉 讙诪讜专 讗讬 谞诪讬 谞拽讟 注砖讛 讘讛 诪讗诪专 诇讗砖诪讜注讬谞谉 讚讗注''讙 讚讗讬谉 讝讬拽转 讛砖谞讬讛 讙诪讜专讛 讗驻讬诇讜 讛讻讬 讗讜住专转 讗转 讝讜: 讜讗诪讗讬 转讬讛讜讬 讬讘诪讛 砖讛讜转专讛 讻讜'. 转讬诪讛 讚诇讗 驻专讬讱 诪讛讱 讘专讬讬转讗 诇专讘 讘专讬砖 驻专拽 讗专讘注讛 讗讞讬谉 (诇注讬诇 讚祝 讻讞.) 讜诇讬砖谞讬 讚专讘讬 讗诇注讝专 讛讬讗 讻讚诪砖谞讬 讛讻讗: 讛讚专 讗诪专 讗讬诪讜专 讚讗诪专 专讘讬 讗诇注讝专 讻讜'. 讗讻转讬 讛讜讛 诪爪讬 诇诪讬诪专 讚讟注诪讗 讚专' 讗诇注讝专 讻讚诪驻专砖 诇拽诪谉 讘驻专拽 讘''砖 (讚祝 拽讟. 讜砖诐) 讗讘诇 讘讛讱 讘专讬讬转讗 讚诇诪讗 诇讗 驻诇讬讙讬:





专诪讘"谉

讛讗 讚讗讝诇讛 讘讛讚讛 诇讘讬 讚讬谞讗 讙讝专讜 讘讛 专讘谞谉. 驻讬专砖"讬 讝"诇 讚住讘专讬 讚诇讗讞讜转讛 讞诇抓 讜讻讬 谞住讬讘 爪专转讛 讚讛讬讬谞讜 爪专转 拽专讜讘转 讞诇讜爪转讜 讗诪专讬 爪专转 讞诇讜爪转讜 谞住讬讘 讜讻谉 讻转讜讘 讘讛诇讻讜转. 
讜讗讬讻讗 诇诪讬讚拽 讗诐 讻谉 讗讞讜转 讞诇讜爪讛 转讗住讜专 诇注讜诇诐 讗诇诪讛 转谞谉 讞诇抓 诇讛 讜诪转讛 诪讜转专 讘讗讞讜转讛 讜讗诪讗讬 谞讬讞讜砖 砖诪讗 讬讗诪专讜 讞诇讜爪讛 讞讜讝专转 讜谞砖讗转 诇讞讜诇抓 讜诇讗 拽砖讬讗 诪砖讜诐 讚讻诇 讚转拽讜谉 专讘谞谉 讻注讬谉 讚讗讜专讬讬转讗 转拽讜谉 讜诇讗 讛讬讜 专砖讗讬谉 诇讛讞诪讬专 讘讗讞讜转 讞诇讜爪讛 讬讜转专 诪讗讞讜转 讙专讜砖讛 讜讻讬讜谉 砖讛讬讗 诪讜转专转 讗祝 爪专转讛 诪讜转专转 砖讗讬谉 爪专讛 诇讗砖讛 讗诇讗 讘讝诪谉 砖讛讬讗 讗住讜专讛 讜讛讬讗 讘诪拽讜诐 诪爪讜讛, 讜讻诇 讝讛 讗讬谞讜 诪讞讜讜专 讻诇 讛爪讜专讱. 
讜讘转讜住驻讜转 诪爪讗转讬 砖讛诐 讙讜专住讬谉 讛讗 讚讗讝诇讗 讘讛讚讬讛 讜讛讗 讚诇讗 讗讝诇讗 讘讛讚讬讛 讜驻讬专讜砖讜 讗祝 注诇 讙讘 讚讞诇讜爪讛 砖诇讬讞讜转讗 讚爪专讛 拽讗 注讘讚讛 讗讜转讛 砖讛诇讻讛 注诪讜 诇讘"讚 讜谞注砖讛 讘讛 诪注砖讛 讗住专讜 注诇讬讜 讜诇讗 讗讬转讛 砖诇讗 讛诇讻讛 注诪讜 讜讝讛讜 讛驻讬专讜砖 讛谞讗讛 讜讛讙专住讗 讛谞专讗讬转 讜讘诇讘讚 砖讬讛讜 讛谞讜住讞讗讜转 诪讜讚讜转 诇讛. 
讜驻拽驻拽 讛专讘 专讗讘"讚 讝"诇 讘诪讛 砖讗诪专 专讘讬谞讜 讛讙讚讜诇 讝"诇 讚讛诇讻讛 讻专' 讬讜讞谞谉 诪砖讜诐 讚诇讗 讗转诪专 诪谞讬谞讗 讚转诇转 讗诇讗 讘驻诇讜讙转讗 讚转专讜讜讬讬讛讜 讘诇讞讜讚 讜讛讻讗 砖诪讜讗诇 拽讗讬 讻专讬砖 诇拽讬砖 讜讗讬谉 讚讘专讬讜 砖诇 专' 讬讜讞谞谉 讘诪拽讜诐 砖谞讬诐 讜讻谉 讗诪专 讘驻住拽讗 讚专讘 讗讞讗 讜专讘讬谞讗 诇拽讜诇讗 讚讻讬讜谉 讚讗讬讻讗 专讘 讗砖讬 讚驻诇讬讙 讘讛 讜住讘专 讻专讬砖 诇拽讬砖 讛诇讻转讗 讻讜转讬讛 讜讚讘专讬 专讘讬谞讜 讝"诇 谞专讗讬谉 讚转诇转 诪讬诇讬 讚诪谞讬谞谉 讚诇讗 讻专讘讬 讬讜讞谞谉 转谞讬讗 讻讜转讬讛 讚专讬砖 诇拽讬砖 讘讻讜诇讛讜 讜讗驻讬诇讜 讛讻讬 诪谞讬 诇讛讜 讗诇诪讗 讗驻讬诇讜 诪砖讜诐 住讬讬注转讗 诇讗 诪砖讻讞 讗讞专讬谞讗 讜讛转诐 讙讘讬 诇砖讜谉 诪转谞讛 驻诇讜讙转讗 讚讗诪讜专讗讬 讗讞专讬谞讗 讟讜讘讗 讛讬讗 讚专讘 谞讞诪谉 讜专讘 讛诪谞讜谞讗 讜专讘 砖砖转 讜专讘讬 讗诇注讝专 讗诇诪讗 诇讬讻讗 讗驻讬诇讜 讘讛讚讬 讗讞专讬谞讗 讚讗讬转讗 诇专讬砖 诇拽讬砖 讗诇讗 讘讛谞讬 转诇转 讜讻谉 讘讚专讘 讗讞讗 讜专讘讬谞讗 讜讻谉 讘讚讗讘讬讬 讜专讘讗 讻诇 讛讬讻讬 讚驻诇讬讙讬 讗讝诇讬谞谉 讘转专 讻诇诇讗 讚讬讚讛讜 讜讗注"驻 讚驻诇讬讙讬 讗讞专讬谞讗 讘讛讚讬讬讛讜 讻讬 讛讛讬讗 讚专讬讞讬讛 讞诇讗 讜讟注诪讬讛 讞诪专讗 讘讘讘讗 讘转专讗 (讚祝 爪"讛 讜爪"讜) 讜注讜讘讚讜转 讻讜讻讘讬诐 讜诪讝诇讜转 (讚祝 住"讜) 讜讻讬 讛讬讻讗 讚专讬讞讗 诪讬诇转讗 讘驻住讞讬诐 (讚祝 注"讜) 讜注讻讜"诐 (讚祝 住"讜) 砖讛谉 诪驻讜专砖讜转 讘讛诇讻讜转.
讜讘注诇 讛诇讻讜转 专讗砖讜谞讜转 讻转讘 讻诇砖讜谉 专讘讬谞讜 讜诪讜住讬祝 注诇讬讜 讗诪专 讜讗注"讙 讚专讘 讗住讬 住"诇 讻专讬砖 诇拽讬砖 专讘 讗砖讬 讜专讘讬谞讗 讚讘讛讚讬 专讘 讗讞讗 讛诇讻讛 讻专讘讬谞讗 讚专讘 讗讞讗 讜专讘讬谞讗 诇讙讘讬 专讘 讗砖讬 讘转专讗讬 谞讬谞讛讜. 
讜诇讗 转拽砖讬 诇讱 诪砖讜住 讚诪砖讻讞讬谞谉 转谞讬讗 讻讜转讬讛 讚专讬砖 诇拽讬砖 讬讜转专 诪讛谞讬 讻讙讜谉 谞砖讗 讜谞转谉 讘驻专拽 拽诪讗 讚注讻讜"诐 (讚祝 讜') 讜讻谉 讙讘讬 讟诪讗 砖谞讙注 讘拽讚砖 讘驻专拽 讗诇讜 讛谉 讛诇讜拽讬谉 (诪讻讜转 讚祝 讬"讚) 讚讛谞讬 诇讻"注 拽砖讬讗 讗诇讗 砖讗讬谉 诇诪讚讬谉 诪谉 讛讻诇诇讜转 讘诪拽讜诐 砖讛讙诪专讗 诪讻专注转 讘讛讚讬讗 讻讗讞讚 诪讛谉 讛讗 讘住转讜诪讜转 诇诪讚讬谉 讜诪砖讬讘讬谉. 



诪转讬讘 专讘 讛诪谞讜谞讗 砖诇砖讛 讗讞讬谉 讜讻讜'. 讛讗 讚诇讗 诪讜转讬讘 诪诪转谞讬转讬谉 讚讗专讘注讛 讗讞讬谉 (讚诇注讬诇 讬讘诪讜转 讚祝 讻"讜) 讻讚诪讜转讬讘 专' 讬讜住讬 讘专 讞谞讬谞讗 诇专讘讬 讬讜讞谞谉 讘驻讬专拽讬谉 (讚祝 讻"讝) 讜讗诪讗讬 诇讬拽讜诐 讞讚 诪讬谞讬讬讛讜 讜诇讞诇讜抓 诇讛 诇砖谞讬讛 讜转讛讜讬 专讗砖讜谞讛 诇讙讘讬 讗讬讚讱 讻讬讘诪讛 砖讛讜转专讛 讜谞讗住专讛 讜讞讝专讛 讜讛讜转专讛 转讞讝讜专 诇讛转讬专讛 讛专讗砖讜谉 诪砖讜诐 讚讗讬讻讗 诇诪讬诪专 讘讞讬讬' 诇讗 讗诪专讬谞谉 讗讬 诪砖讜诐 讙讝讬专讛 讗讬 诪砖讜诐 砖讗住讜专 诇讘讟诇 诪爪讜转 讬讘诪讬谉 讜讛讗 讚诇讗 诪讜转讘讬 讛转诐 诪讛讱 诪转谞讬转讗 诪砖讜诐 讚诪转谞讬转讬谉 注讚讬驻讗 诇讬讛 讗"谞 诪砖讜诐 讚讛讗 诪讬转讜拽诪讗 讻专"讗 讜讛讛讬讗 诇讗 诪转讜拽诪讗 诇讬讛 讻讜转讬讛. 



讛讗 诪谞讬 专"讗 讛讬讗 讜讻讜'. 驻讬专讜砖 讚专讘讬 讗诇注讝专 住讘专 谞砖讜讗讬谉 讛专讗砖讜谞讬诐 诪驻讬诇讬谉 讜讛讜讬讗 诇讛 讻讬讘诪讛 砖讛讜转专讛 诪转讞诇转 谞砖讜讗讬谉 讛专讗砖讜谞讬诐 讜谞讗住专讛 讗讞专 讻讱 讻砖讙讬专砖 讜讞讝专讛 讜讛讜转专讛 讻砖讛讞讝讬专讛 讜讗讬谞讛 讞讜讝专转 诇讛转讬专讛 讛专讗砖讜谉 讜讗讬讻讗 诇诪讬讚拽 诇专讘 诪讬 谞讬讞讗 讛讗 讗诪专 讘驻专拽 讚' 讗讞讬谉 (讬讘诪讜转 讚祝 讻"讝) 讚讗驻讬诇讜 讘讗住讜专讛 诪注讬拽专讗 讘砖注转 谞驻讬诇讛 讚诇讗 诪转住专讗 讗诇讗 讛讬讻讗 讚拽讗讬 讘讗驻讛 讗讬住讜专 讗讞讜转 讗砖讛 讚讗讜专讬讬转讗 讜讘讛讗 诪转谞讬转讬谉 讝讬拽讛 讚专讘谞谉 拽讗讬 讘讗驻讛 讜讗谞谉 诇讗 砖诪注讬谞谉 诇讬讛 诇专"讗 讘讚专讘谞谉 讻诇讜诐 讜讗讬讻讗 诇诪讬诪专 诇专"讗 讘谞砖讜讗讬谉 讛专讗砖讜谞讬诐 讜讗驻讬诇讜 诪讚专讘谞谉 讛讜讗 讚讛讗 拽讗诪专 讞讜诇爪转 讗诇诪讗 诇讗讜 讗讬住讜专讗 讚讗讜专讬讬转讗 讛讬讗 讗诇讗 诪讚专讘谞谉 讻诪讜 砖讛诇讻讜 讗讞专 谞砖讜讗讬谉 讛专讗砖讜谞讬诐 诇谞讘讬 谞砖讜讗讬谉 讚爪专讜转 讘讝讬拽讛 讻讚讗讬转讗 诇注讬诇 (讬讘诪讜转 讚祝 诇') 讛讬诇讻讱 砖"诪 讚诇专讘讬 讗诇注讝专 讗驻讬诇讜 砖注讛 讗讞转 砖诇 讗讬住讜专 讚讘专讬讛诐 讗讜住专转 注讜诇诪讬转.



 讜讗拽砖讬谞谉 讗讬诪专 讚讗诪专 专"讗 讛讬讻讗 讚讘砖注转 谞驻讬诇讛 诇讗 讞讝讬讗. 讚讻讬讜谉 砖讛讜讗 讛讜诇讱 讗讞专 谞砖讜讗讬谉 讛专讗砖讜谞讬诐 讻砖讛讞讝讬专讛 讗讬谞讛 诪转讬讘诪转 讚谞诪爪讗 讗讬住讜专讛 讗讬住讜专 讙诪讜专 讜讛转讬专讛 讻砖讛讞讝讬专讛 讗讬谞讜 讙诪讜专 讚讻诇 砖诪砖注转 谞驻讬诇讛 [驻讬' 谞砖讜讗讬谉 讛专讗砖讜谞讬诐] 讗讬谉 讗谞讬 拽讜专讗 讘讛 讬讘诪讛 讬讘讗 注诇讬讛 讗讬谞讜 讛讬转专. 



讚讞讝讬讗 讘砖注转 谞驻讬诇讛 诪讬 讗诪专. 讻诇讜诪专 讗讬 住"讚 诇专讘谞谉 诇讬转 诇讛讜 诇专"讗 谞诪讬 诇讗 砖诪注讬谞谉 诇讬讛 讚诇讗 驻诇讬讙讜 专讘谞谉 讜专"讗 讘讛讗 诪讬诇转讗 讻诇诇 讜讗诪讗谉 转专诪讬讬讗 诇诪转谞讬转讗 讚诪讗诪专 讗诇讗 砖"诪 讚专讘谞谉 谞诪讬 诇讬转 诇讛讜 讬讘诪讛 砖讛讜转专讛 讜谞讗住专讛 讞讜讝专转 诇讛讬转专讛 讜讗诐 讗讬谉 讗转讛 诪驻专砖 讻谉 讛讬讻讬 讗诪专 诪拽砖讛 讚讞讝讬讗 讘砖注转 谞驻讬诇讛 诪讬 讗诪专 讻"砖 讚诇讗 转拽砖讬 诇专讘.



讜诪驻专拽讬谞谉 讗讬谉 讜讛转谞讬讗 讻讜'. 讜讻讬 讛讬讻讬 讚砖诪注讬谞谉 诇讬讛 讛转诐 讛讻讬 谞诪讬 诪驻专砖讬谞谉 讟注诪讗 讚诪转谞讬转讬谉 讚讛诪讙专砖.



 讜讗拽砖讬谞谉 诇讬诪讗 砖诪讜讗诇 讚讗诪专 讻专"讗. 驻讬专讜砖 专"讗 讚讘驻' 讘"砖 (讬讘诪讜转 拽"讟 注"讗).



 讜诪驻专拽讬谞谉 讗驻讬诇讜 转讬诪讗 讻专讘谞谉 讛转诐 讚诪谞驻讬诇讛 讜讗讬诇讱 诇讗 讗讬转住专. 讜讻讬讜谉 讚诪谞驻讬诇讛 诇讗 讗讬转住专 诇讗 诪转住专讗 讻诇诇 讚专讘谞谉 诪讬转讛 诪驻诇转 住讘讬专讗 诇讛讜 讗讘诇 讛讬讻讗 讚讗讬转住专 讗驻讬诇讜 专讘谞谉 诪讜讚讜 讜专讘讬 讗诇注讝专 讚讘专讬讬转讗 诇讗 驻诇讬讙讬 专讘谞谉 注诇讬'.





专砖讘"讗

诪转谞讬转讬谉. 砖讜诪专转 讬讘诐 砖拽讚砖 讗讞讬讜 讗转 讗讞讜转讛 诪砖讜诐 专' 讬讛讜讚讛 讘谉 讘转讬专讗 讗诪专讜 讗讜诪专讬诐 诇讜 讛诪转谉 注讚 砖讬注砖讛 讗讞讬讱 讛讙讚讜诇 诪注砖讛. 讗讞讬讱 讛讙讚讜诇 (讻"讛 讘诪砖谞讬讜转 诪"讟) 诇讗讜 讚讜拽讗 讚讛讜讗 讛讚讬谉 诇讙讚讜诇 砖拽讚诐 砖讗讜诪专讬诐 诇讜 讛诪转谉 注讚 砖讬注砖讛 讗讞讚 诪砖讗专 讛讗讞讬谉 诪注砖讛. 讜讙讚讜诇 讚谞拽讟 诪住转讘专讗 讚诇专讘讜转讗 谞拽讟讬讛 诇讜诪专 讚讗祝 注诇 讙讘 讚拽讗讬 讙讚讜诇 讚诪爪讜讛 注诇讬讛 专诪讬讗, 讗驻讬诇讜 讛讻讬 讬砖 讝讬拽讛 诇砖讗专 讛讗讞讬谉, 讜拽讟谉 谞诪讬 讗讬谞讜 讬讻讜诇 诇讻谞讜住 注讚 砖讬注砖讛 讗讞讬讜 讛讙讚讜诇 诪注砖讛 讜讬住诇拽 讝讬拽转讜 砖诇 讝讛. 讜讻讘专 讻转讘转讬 讘专讬砖 驻专拽 讻讬爪讚 (讬讞, 讘 讚"讛 讗讜诪专讬诐 诇讜) 诇诪讛 诪讝拽讬拽讬谉 讗讜转讜 诇讛诪转讬谉 讜诪讛 讛驻专砖 讘讬谉 拽讚讜砖讬谉 诇谞砖讜讗讬谉 讻砖诐 砖谞砖讜讗讬谉 诪驻拽讬注讬谉 讝讬拽转讜 拽讚讜砖讬谉 讬驻拽讬注讜. [讘转"讬: 讜讘住讜祝 讛诪住讻转讗 讛讗专讻转讬 讘讝讛, 讜谞诪爪讗 诇驻谞讬谞讜 诇讛诇谉].
注讜讚 讗谞讬 讞讜讝专 诇讗讜转讛 砖砖谞讬谞讜 讘驻专拽 讛讞讜诇抓 砖讜诪专转 讬讘诐 砖拽讚砖 讗讞讬讜 讗转 讗讞讜转讛 诪砖讜诐 专讘讬 讬讛讜讚讛 讘谉 讘转讬专讗 讗诪专讜 讗讜诪专讬诐 诇讜 讛诪转谉 注讚 砖讬注砖讛 讗讞讬讱 讛讙讚讜诇 诪注砖讛, 讜讗讬讻讗 诇诪讬讚拽 诪讗讬 砖谞讗 讗专讜住讬谉 讜诪讗讬 砖谞讗 谞砖讜讗讬谉 诪讻讬讜谉 讚拽讚砖讛 讗砖转讜 讚讗讜专讬讬转讗 讛讬讗 讜转爪讗 讛诇讝讜 诪砖讜诐 讗讞讜转 讗砖讛. 讜注讜讚 讚讘驻专拽 讚' 讗讞讬谉 (讬讘诪讜转 讻讟, 讘) 诪砖诪注 讚拽讚讜砖讬谉 讚注诇诪讗 讚讘转专 讝讬拽讛 讚讞讜 讚讞讬讛 讙诪讜专讛 讛讬讘诪讛, 讚讗诪专讬谞谉 讛转诐 讜讗讬 住诇拽讗 讚注转讬谉 讚诪讗诪专 诇讘讬转 砖诪讗讬 拽讜谞讛 拽谞讬谉 讙诪讜专 讝讛 讬注砖讛 诪讗诪专 讜讬拽谞讛 讜讝讛 讬注砖讛 诪讗诪专 讜讬拽谞讛, 讗诇诪讗 拽讚讜砖讬谉 讚注诇诪讗 讚讘转专 讝讬拽讛 讚拽讜谞讛 拽谞讬谉 讙诪讜专 讚讜讞讬谉 讘讬讘诪讛 讚讞讬讛 讙诪讜专讛. 讜讻讬 转讬诪讗 讚诇诪讗 讛转诐 诪砖讜诐 讚住讘讬专讗 诇讛讜 诇讘讬转 砖诪讗讬 讗讬谉 讝讬拽讛, 讚诇诪讗谉 讚讗诪专 讗讬谉 讝讬拽讛 讜讚讗讬 拽讚讜砖讬谉 谞诪讬 讚讜讞讬谉 讘讬讘诪讛 讻讚转谞谉 讘驻专拽 讘讬转 砖诪讗讬 (讬讘诪讜转 拽讟, 讘) 专讘谉 讙诪诇讬讗诇 讗讜诪专 讗诐 诪讗谞讛 诪讗谞讛 讜讗诐 诇讗讜 转诪转讬谉 注讚 砖转讙讚讬诇 讜转爪讗 讛诇讝讜 诪砖讜诐 讗讞讜转 讗砖讛, 讜讗转诪专 注诇讛 讘讙诪专讗 拽住讘专 专讘谉 讙诪诇讬讗诇 讛诪拽讚砖 讗讞讜转 讬讘诪讛 谞驻讟专讛 讬讘诪讛 讜讛诇讻讛 诇讛. 讜讗诪专讬谞谉 诇讛 讘专讬砖 驻专拽 讻讬爪讚 (注讞, 讗) 讚讟注诪讗 讚专讘谞谉 讙诪诇讬讗诇 诪砖讜诐 讚拽住讘专 讗讬谉 讝讬拽讛. 讛讗 讜讚讗讬 诇讬转讗, 讚诇讘讬转 砖诪讗讬 讬砖 讝讬拽讛 住讘讬专讗 诇讛讜 讻讚转谞谉 (诇注讬诇 讬讘诪讜转 讻讜, 讗) 讘专讬砖讗 讛专讬 讗诇讜 讞讜诇爪讜转 讜诇讗 诪转讬讘诪讜转, 讜讗诐 讗讬转讛 讝讛 讬讻谞讜住 讜讝讛 讬讻谞讜住 讜讻讚讗诪专讬谞谉 讘专讬砖 驻专拽 讻讬爪讚 (讬讞, 讗) 讜讗讬 讗诪专转 拽住讘专 专' 诪讗讬专 讗讬谉 讝讬拽讛 讛谞讬 诪转专讬 讘转讬 拽讗 讗转讬讬谉 讛讗 诇讬讘诐 讞讚讗 讜讛讗 诇讬讘诐 讞讚讗. 讜转讬专爪讜 讘转讜住' (诇注讬诇 讬讘诪讜转 讬讞, 讘 讚"讛 讗讜诪专讬诐) 讚诇注讜诇诐 讟注诪讬讬讛讜 讚讘讬转 砖诪讗讬 诪砖讜诐 讚拽讗 住讘专讬 讗讬谉 讝讬拽讛 讻讚讗诪专谉, 讜讛讗 讚拽讗 转谞讬 专讬砖讗 讛专讬 讗诇讜 讞讜诇爪讜转 讜诇讗 诪转讬讘诪讜转, 诪砖讜诐 讚拽讗 住讘专讬 讗住讜专 诇讘讟诇 诪爪讜转 讬讘诪讬谉. 讜讚讞拽讜 注爪诪谉 诇讜诪专 讚讛讗 讚讗诪专讬谞谉 讝讛 讬注砖讛 诪讗诪专 讜讬拽谞讛 讜讝讛 讬注砖讛 诪讗诪专 讜讬拽谞讛 讜诇讗 讞讬讬砖讬谞谉 诇讘讟讜诇 诪爪讜转 讬讘诪讬谉 讛讻讬 拽讗诪专, 诇讬砖讜讜 讗讬谞讛讜 讜讗讬谞讛讬 砖诇讬讞 讜诇讬驻讙注 砖诇讬讞 讘砖诇讬讞 讚转讜 诇讬讻讗 诪砖讜诐 讘讬讟讜诇 诪爪讜转 讬讘诪讬谉, 讚讘讘转 讗讞转 诪讬拽讚砖谉. 讜讗讬谞讜 谞专讗讛 讚讗讬 讟注诪讗 诪砖讜诐 讚讗住讜专 诇讘讟诇 诪爪讜转 讬讘诪讬谉 讻讬 砖讜讜 砖诇讬讞 诪讗讬 讛讜讬 讛讗 讗讬讻讗 诇诪讬讙讝专 讗讟讜 诪讬讘诐 讛讗讬 诇讞讜讚讬讛 讜讗讚诪讬讘诐 讗讬讛讜 诪讬讬转 讗讬讚讱 讜诪讬讘讟诇讗 诪爪讜转 讬讘诪讬谉 讻讚讗诪专讬谞谉 驻专拽 讻讬爪讚 (讬讞, 讗) 拽住讘专 专' 诪讗讬专 讗住讜专 诇讘讟诇 诪爪讜转 讬讘诪讬谉 讚讚诇诪讗 讗讚诪讬讘诐 讛讗讬 诪讬讬转 讗讬讚讱 讜拽讗 讘讟诇讛 诪爪讜转 讬讘诪讬谉, 讜讻讬 转讬诪讗 砖讗谞讬 讛讻讗 讚诇讞诇讜驻讬 诇讗 讞讬讬砖讬谞谉, 讛转诐 谞诪讬 讗讬 诇讗 讞讬讬砖转 诇讗讬讞诇讜驻讬 诇讬讞诇讜抓 讛讬讗 诇讞讚讗 讜诇讬讘诐 讗讬讚讱, 讜转讜 诇讬讻讗 诪砖讜诐 讘讬讟讜诇 诪爪讜转 讬讘诪讬谉. 讗诇讗 讚讜讚讗讬 讞讬讬砖讬谞谉 讚诇诪讗 诪讬讘诐 讘专讬砖讗 讻讜' 讜讻诪讜 砖驻讬专砖 专砖"讬 讝"诇 (砖诐 讘讚"讛 诇注讜诇诐).
讜诪住转讘专讗 诇讬 讚讜讚讗讬 讚讬谞讗 讛讻讬 讚讗讬谉 讗讬专讜住讬谉 讚讘转专 讝讬拽讛 讚讜讞讬谉 讘讬讘诪讛 讚讞讬讛 讙诪讜专讛 诇诪讗谉 讚讗诪专 讬砖 讝讬拽讛, 讜讛讬讬谞讜 讚转谞谉 讗讜诪专讬诐 诇讜 讛诪转讬谉 注讚 砖讬注砖讛 讗讞讬讱 讛讙讚讜诇 诪注砖讛, 讜转谞谉 谞诪讬 诪转 讛讬讘诐 诪讜爪讬讗 讗转 讗砖转讜 讘讙讟 讜讗转 讗砖转 讗讞讬讜 讘讞诇讬爪讛. 讜诪讬讛讜 诪砖诪注 讚讚讜拽讗 诪讚专讘谞谉 讘注诇诪讗 讜讻讚讘注讬谞谉 诇诪讻转讘 拽诪谉 (讘住讜讚"讛 讜诪讬讛讜 讜讘讚"讛 讜讗讬讻讗 诇诪讬诪专) 讘住"讚. 讜讛讗 讚讗诪专讬谞谉 (诇注讬诇 讬讘诪讜转 讻讟, 讘) 讜讗讬 住诇拽讗 讚注转讬谉 诪讗诪专 诇讘讬转 砖诪讗讬 拽讜谞讛 拽谞讬谉 讙诪讜专, 诇讗讜 拽谞讬谉 讙诪讜专 讻拽讚讜砖讬谉 讚注诇诪讗 拽讗诪专, 讗诇讗 拽谞讬谉 讙诪讜专 讻讘讬讗讛 诇讬讘讜诐 讜诇驻讟讜专 讘讙讟 拽讗诪专, 讜讻讚讗诪专讬谞谉 讛转诐 讘讛讚讬讗 诇讗 转讬诪讗 诪讗诪专 诇讘讬转 砖诪讗讬 拽讜谞讛 拽谞讬谉 讙诪讜专 讜诪驻讟专讗 诇讛 讘讙讬讟讗, 讗诇诪讗 拽谞讬谉 讙诪讜专 讻讻谞讬住讛 讘讘讬讗讛 拽讗诪专, 讜讻讚讘注讬 谞诪讬 专讘讛 讛转诐 诪讗诪专 诇讘讬转 砖诪讗讬 讗讬专讜住讬谉 注讜砖讛 讗讜 谞砖讜讗讬谉 注讜砖讛 讜讻讚讗转讬谞谉 诇诪驻砖讟 谞诪讬 讛转诐 讚诪讗诪专 诇讘讬转 砖诪讗讬 谞砖讜讗讬谉 注讜砖讛 诇讛驻专转 谞讚专讬诐 讗祝 注诇 驻讬 砖讗讬谞讜 讻谉 讘拽讚讜砖讬谉 讚注诇诪讗 讜讘讛讚讬讗 讗诪专讬谞谉 讘驻专拽 讛讞讜诇抓 (讬讘诪讜转 诇讟, 讗) 讙讘讬 砖讜诪专转 讬讘诐 砖谞驻诇讜 诇讛 谞讻住讬诐 拽住讘专 专讘讗 诪讗诪专 诇讘"砖 注讜砖讛 讜讚讗讬 讗专讜住讛 讜住驻拽 谞砖讜讗讛, 讜讚讗讬 讗专讜住讛 诇讚讞讜转 讘爪专讛, 讜住驻拽 谞砖讜讗讛 诇讞诇讜拽 讘谞讻住讬诐, 讗诇诪讗 诪讗诪专 诇讘讬转 砖诪讗讬 讗诇讬讘讗 讚专讘讗 注讚讬祝 诪拽讚讜砖讬谉 讚注诇诪讗, 讗诐 诪转讛 讗讬谞讜 讬讜专砖讛 讻诇诇, 讜讗驻讬诇讜 讛讻讬 讗讜拽讬诪谞讗 讛转诐 专讘讗 讻专' 讗诇注讝专 讚讗诪专 (诇注讬诇 讬讘诪讜转 讻讟, 讗) 诪讗诪专 诇讘讬转 砖诪讗讬 讗讬谞讜 拽讜谞讛 讗诇讗 诇讚讞讜转 讘爪专讛 讘诇讘讚 讻讚讗讬转讗 讛转诐. 讚注诇诪讗 讗驻讬诇讜 讜讚讗讬 讗专讜住讬谉 讗讬谞谉 拽讜谞讬谉 诇讚讞讜转 讘爪专讛, 讜讻讚讗诪专 专讘 讗砖讬 讘驻专拽 讗专讘注讛 讗讞讬谉 (讬讘诪讜转 讻讟, 讘) 砖讚讜讞讛 讜诪砖讬讬专 讜讗砖转讜 注诪讜 讜转爪讗 讛诇讝讜 诪砖讜诐 讗讞讜转 讗砖讛 讚拽讗 讗诪专讬 讘"砖 讘驻专拽 讚' 讗讞讬谉 (讬讘诪讜转 讻讟, 讗) 讛讛讬讗 诪砖讜诐 讚拽讚诐 诪讗诪专 诇讝讬拽讛 讜讻讚讗讬转讗 讛转诐 (讻讟, 讘) 讘讛讚讬讗 讚讗诪专讬谞谉 讬讘诪讛 讚讞讝讬讗 诇讻讜诇讛讜 诪讬诇讬 讞讝讬讗 诇诪拽爪转讬讬讛讜 讬讘诪讛 讚诇讗 讞讝讬讗 诇讻讜诇讛讜 诪讬诇讬 诇讗 讞讝讬讗 诇诪拽爪转讬讬讛讜, 讜诪砖讜诐 讛讻讬 讗爪讟专讬讱 诇讗砖诪讜注讬谞谉 讛转诐 讘驻' 讚' 讗讞讬谉 讚诪讗诪专 诇讘"砖 讗讬谞讜 拽讜谞讛 讻拽谞讬谉 讘讬讗讛, 诪砖讜诐 讚诇讘"砖 诪讗诪专 拽讜谞讛 讛讜讗 讚讘专 转讜专讛 诪讚拽转谞讬 转爪讗 讛诇讝讜 诪砖讜诐 讗讞讜转 讗砖讛, 讜讬诇讬祝 诇讛 诪讜诇拽讞讛 诇讜 诇讗砖讛 讻讚诪砖诪注 讘讬专讜砖诇诪讬 讘专讬砖 驻专拽 讻讬爪讚 (讛"讗). 讜讛诇讻讱 住诇拽讗 讚注转讱 讗诪讬谞讗 砖讬讛讗 讛诪讗诪专 讙讜诪专 讘讛 讻讘讬讗讛, 拽讗 诪砖诪注 诇谉 专' 讗诇注讝专 讚讗讬谉 讛诪讗诪专 拽讜谞讛 拽谞讬谉 讙诪讜专 讚讛讬讬谞讜 诇讙诪讜专 讘讛 讻讘讬讗讛 讜诪砖讜诐 讛讻讬 拽讗诪专 专' 讗讘讬谉 (诇注讬诇 讬讘诪讜转 讻讟, 讗) 讗祝 讗谞谉 谞诪讬 转谞讬谞讗 讜讻讜', 讜讗讬 住诇拽讗 讚注转讱 诪讗诪专 诇讘讬转 砖诪讗讬 拽讜谞讛 拽谞讬谉 讙诪讜专 讻诇讜诪专 讻讘讬讗讛 讝讛 讬注砖讛 诪讗诪专 讜讬拽谞讛 讜讝讛 讬注砖讛 诪讗诪专 讜讬拽谞讛. 讗讘诇 讗专讜住讬谉 讚讘转专 讝讬拽讛 讜讚讗讬 诇讗 讚讞讜, 讜讛讬讬谞讜 讚转谞谉 讗讜诪专讬诐 诇讜 讛诪转谉 注讚 砖讬注砖讛 讗讞讬讱 讛讙讚讜诇 诪注砖讛.
讜诪讬讛讜 讜讚讗讬 谞砖讜讗讬谉 讚讘转专 讝讬拽讛 讚讞讜 讚讞讬讛 讙诪讜专讛 讜讻讚诪讜讻讞 讘讛讛讬讗 讚驻"讚 讗讞讬谉 (讻讟, 讘) 讘讛讚讬讗 讚讗诪专讬谞谉 讜讗讬 住诇拽讗 讚注转讱 诪讗诪专 诇讘"砖 拽讜谞讛 拽谞讬谉 讙诪讜专 讝讛 讬注砖讛 诪讗诪专 讜讬拽谞讛 讜讝讛 讬注砖讛 诪讗诪专 讜讬拽谞讛. 讜注讜讚 讚讘专讬砖 驻专拽 讚' 讗讞讬谉 (讬讘诪讜转 讻讝, 讘) 讚讗诪专 专' 讬讜讞谞谉 诪转讛 砖谞讬讛 诪讜转专 讘专讗砖讜谞讛 驻专讻讬谞谉 注诇讬讛 诪诪转谞讬转讬谉 讚讚' 讗讞讬谉 讚拽转谞讬 讛专讬 讗诇讜 讞讜诇爪讜转 讜诇讗 诪转讬讘诪讜转, 讜讗讛讚专 诇讛讜 专' 讬讜讞谞谉 讗讞讬讜转 讗讬谞讬 讬讜讚注 诪讬 砖谞讗谉, 讜讗拽砖讬谞谉 讜诇讬诪讗 诇讬讛 诪砖讜诐 讚讗住讜专 诇讘讟诇 诪爪讜转 讬讘诪讬谉. 讗诇诪讗 讗诇讜 讻谞住 讗转 讛讗讞转 诪讬讘讟诇讗 诪讬谞讬讛 诪爪讜转 讬讘诪讬谉 诇讙诪专讬 诪谉 讛砖谞讬讛 讜讗驻讬诇讜 讞诇讬爪讛 诇讗 转讬讘注讬, 讜讗驻讬诇讜 诇专' 讬讜讞谞谉 讚住讘讬专讗 诇讬讛 讬砖 讝讬拽讛 诪讚拽讗诪专讬谞谉 诪转讛 专讗砖讜谞讛 讗住讜专 讘砖谞讬讛, 讜诪讬讛讜 讗驻砖专 诇讚讞讜转 讘讝讜 讚讛转诐 讚讜拽讗 诇诪讗谉 讚讗诪专 讗讬谉 讝讬拽讛. 讜讘专讬砖 驻"拽 讚诪讻讬诇转讬谉 (讞, 讗) 讗诪专讬谞谉 讗诇讗 讻讬 讗爪讟专讬讱 注诇讬讛 诇讛讬讻讗 讚谞砖讗 诪转 讜诪转 讜讗讞"讻 谞砖讗 讞讬, 讻诇讜诪专 讚讛转诐 诪讬驻讟专讗 诇讙诪专讬, 讗诇讗 讚诪讛转诐 诇讬讻讗 专讗讬讛 讻诇 讻讱 讚讛转诐 诪讚讗讜专讬讬转讗 拽讗诪专 讜讚诪讗讜专讬讬转讗 讘讬谉 谞砖讜讗讬谉 讜讘讬谉 讗专讜住讬谉 诪砖诪注 讚讚讞讬 诇讙诪专讬.
讜转谞谉 谞诪讬 讘驻专拽 讛注专诇 (讬讘诪讜转 注讟, 讘) 讗"专 注拽讬讘讗 讗谞讬 讗驻专砖 住专讬住 讗讚诐 讞讜诇抓 讜讞讜诇爪讬谉 诇讗砖转讜 讜讻讜'. 讜讗拽砖讬谞谉 注诇讬讛 讘讙诪专讗 诪讻讚讬 砖诪注讬谞谉 诇讬讛 诇专' 注拽讬讘讗 讚讗诪专 讞讬讬讘讬 诇讗讜讬谉 讻讞讬讬讘讬 讻专讬转讜转 讜讞讬讬讘讬 讻专讬转讜转 诇讗讜 讘谞讬 讞诇讬爪讛 讜讬讘讜诐 谞讬谞讛讜, 讜讗转讗 专讘讗 诇讗讜拽诪讛 讘砖谞驻诇讛 诇讜 讜诇讘住讜祝 谞驻爪注, 讜讗诪专 诇讬讛 讗讘讬讬 讜谞讬转讬讗讬住讜专 驻爪讜注 讜谞讚讞讬 注砖讛 讚讬讘讜诐 诪讬 诇讗 转谞谉 专"讙 讗讜诪专 讗诐 诪讗谞讛 诪讗谞讛 讜讗诐 诇讗讜 转诪转讬谉 注讚 砖转讙讚讬诇 讜转爪讗 讛诇讝讜 诪砖讜诐 讗讞讜转 讗砖讛 讻讜', 讜讗讜拽诪讛 专讘 讬讜住祝 讘讟注诪讗 讗讞专讬谞讗. 讜讗讬讻讗 诇诪讬讚拽 诪讗讬 拽讗 诪拽砖讛 诇讬讛 讗讘讬讬 诇专讘讛 诪专"讙, 讛转诐 砖讗谞讬 讚住讘专 专"讙 讗讬谉 讝讬拽讛 讜讛诇讻讱 讗转讬 讗讬住讜专 讗讞讜转 讗砖讛 讚讘转专 讝讬拽讛 讜讚讞讬 诇讬讛 诪砖讜诐 讚拽诇讬砖讗 诇讬讛, 讗讘诇 讗谞谉 讬砖 讝讬拽讛 住讘讬专讗 诇谉 讻专' 讬讛讜讚讛 讘谉 讘转讬专讗 讜诇讗 讗讬讚讞讬讗. 讜讗诇 转砖讬讘谞讬 讚讗讬谞讜 讟注诪讗 讗诇讗 诇专"注 讜专"注 讗讬谉 讝讬拽讛 住"诇 讻讚讗讬转讗 讘谞讚专讬诐 驻专拽 谞注专讛 讛诪讗讜专住讛 (谞讚专讬诐 注讚, 讗) 讚转谞谉 讛转诐 砖讜诪专转 讬讘诐 讘讬谉 诇讬讘诐 讗讞讚 讘讬谉 诇砖谞讬 讬讘诪讬谉 专' 讗诇讬注讝专 讗讜诪专 讬驻专 讜专' 讬讛讜砖注 讗讜诪专 诇讗讞讚 讜诇讗 诇讘' 讜专' 注拽讬讘讗 讗讜诪专 诇讗 诇讗讞讚 讜诇讗 诇砖谞讬诐, 讜讗诪专讬谞谉 注诇讛 讘讙诪专讗 讘砖诇诪讗 诇专' 注拽讬讘讗 住讘专 讗讬谉 讝讬拽讛 讗诇诪讗 诇专' 注拽讬讘讗 讗讬谉 讝讬拽讛 住讘讬专讗 诇讬讛. 讚讛讗 诇讬转讗, 讚诪讬讚讬 讛讜讗 讟注诪讗 讛讻讗 讗诇讗 诇专讘讗 讗诇讬讘讗 讚专' 注拽讬讘讗, 讛讗 专讘讗 讜专讘 讗砖讬 讚讗讜拽讬诪讜 讟注诪讬讛 讚专' 注拽讬讘讗 讛转诐 (砖诐 注讛, 讗) 诪砖讜诐 讚讗讬谉 讞讬讬讘讬谉 注诇讬讛 住拽讬诇讛 讻谞注专讛 讛诪讗讜专住讛, 讜诇讚讬讚讛讜 专' 注拽讬讘讗 诇讗 谞驻讬拽 诇讘专 诪讛诇讻转讗, 讜诇注讜诇诐 讬砖 讝讬拽讛 住"诇 讜讛讚专讗 拽讜砖讬讬谉 诇讚讜讻转讛. 讗诇讗 讜讚讗讬 诪讚驻专讬拽 讛讻讬谉 讗讘讬讬 诇专讘讗 讘讛讚讬讗, 砖诪注讬谞谉 讚诇讻讜"注 讗讞讜转 讗砖讛 诪谉 讛谞砖讜讗讬谉 讚讞讬讗 诇讛 诇讙诪专讬, 讚注讚 讻讗谉 诇讗 驻诇讬讙讬 注诇讬讛 专"讙 讗诇讗 讘诪讗讬 讚拽讗诪专 讚诇讻转讞诇讛 转讙讚讬诇 注诪讜, 讛讗 讗诐 讛讙讚讬诇讛 讗爪诇讜 讜讘注诇 转爪讗 讛诇讝讜 诪砖讜诐 讗讞讜转 讗砖讛 讜讗驻砖专 谞诪讬 讚讗祝 讗砖转讜 讗住专讬谞谉 诇讬讛 讻讘讬转 讛诇诇 讚讗诪专讬 (诇注讬诇 讬讘诪讜转 讻讜, 讗) 拽讚诪讜 讜讻谞住讜 讬讜爪讬讗讜 讜诪砖讜诐 拽谞住 讛讜讗讬诇 讜注讘讚 讗讬住讜专讗, 讗诇讗 砖讛讬讘诪讛 谞驻讟专转 诪诪谞讜 诇讙诪专讬 讜讗驻讬诇讜 讞诇讬爪讛 诇讗 讘注讬讗 讜讗驻讬' 诪讚专讘谞谉.
讜讗讬讻讗 诇诪讬诪专 讚讛讻讗 砖讗谞讬 讚讻讬讜谉 讚拽讚讜砖讬谉 拽讜谞讬谉 拽谞讬谉 讙诪讜专 诪砖注讛 砖拽讚砖讛, 谞讚讞讬转 讛讬讘诪讛 诪诪谞讜 讚讞讬讛 讙诪讜专讛 讚讘专 转讜专讛, 讜讻砖讛讜讗 讘讗 注诇 讗砖转讜 诇讗讜 讗讞讜转 讝拽讜拽讛 讛讜讗 讘讗 砖讻讘专 谞讚讞讬转, 讛诇讻讱 讗讬谉 诪讞诪讬专讬谉 注诇讬讜 诇讛讜爪讬讗 讚讛讗 诇讗 注讘讚 讗讬住讜专讗, 讗诇讗 讚诇讻转讞诇讛 讛讜讗 讚诇讗 讬讻谞讜住 讻讚讬 砖诇讗 讬专讗讛 讻讻讜谞住 讗讞讜转 诪拽讜讚砖转 诇讜 讜讻诪"砖, 讜讻谉 谞专讗讛 诇讬 注讬拽专. 讗讞专 讻讱 讘讚拽转讬 讗讞专 讛转讜住' (诇注讬诇 讬讘诪讜转 讬讞, 讘 讚"讛 砖讜诪专转 讬讘诐) 讜诪爪讗转讬 诇讛诐 讻住讘专讗 讝讜 诪诪砖 讜诪谉 讛讟注诐 砖讻转讘转讬 讗谞讬.
讜诪讻诇 诪拽讜诐 注讚讬讬谉 拽砖讛 诪讛 讛驻专砖 讬砖 讘讬谉 拽讚讜砖讬谉 诇谞砖讜讗讬谉 砖讗诇讜 讚讜讞讬谉 讚讞讬讛 讙诪讜专讛 讜讗诇讜 讗讬谉 讚讜讞讬谉 讚讞讬讛 讙诪讜专讛, 讜讬砖 诪转专爪讬谉 (专诪讘"谉 诇注讬诇 (讬讘诪讜转 讬讞, 讘) 讚"讛 讗讜诪专讬诐) 讚诇讚讘专讬 讛讗讜诪专 讬砖 讝讬拽讛 砖转讬讛谉 讘诪拽讜讚砖转 诇讜, 讜讻砖讬拽讚砖 讗讞讜转讛 讛讬讗讱 转讜爪讬讗 诪拽讜讚砖转 讝讜 诪拽讜讚砖转 专讗砖讜谞讛, 讚诪讗讬 讗讜诇诪讗 讚讘转专讬讬转讗 诪拽诪讬讬转讗, 讗讘诇 谞砖讜讗讛 砖讛讬讗 讻谞讜住讛 讗爪诇讜 讗讬谞讜 讘讚讬谉 砖转讜爪讬讗 讛诪拽讜讚砖转 诇讝讜 诪讘讬转讛 讗讞专 砖谞讻谞住讛 讗爪诇讜, 讜讗讬谞讜 诪讞讜讜专 讘注讬谞讬 讻诇 讛爪讜专讱, 讚讗讬 讗诪专讬谞谉 住讘讬专讗 诇讬讛 诇专' 讬讛讜讚讛 讘谉 讘转讬专讗 讚讝讬拽讛 讚讗讜专讬讬转讗 讜讘诪拽讜讚砖转 驻讟讜专讛 讙诪讜专讛 讛讬讗 讗爪诇讜 诪砖注转 谞驻讬诇讛, 讗诐 讻谉 诇讗 讬讛讬讜 拽讚讜砖讬谉 转讜驻住讬谉 讘讗讞讜转讛 讻诇诇. 讜讗讬 讗诪专讬谞谉 讚讝讬拽讛 诇讗讜 讚讗讜专讬讬转讗 讗诐 讻谉 讗讻转讬 转讛讚专 拽讜砖讬讬谉 诇讚讜讻转讗 诇诪讛 讗讬谉 拽讚讜砖讬谉 讙讜诪专讬谉 讚讗讞讜转讛 讚讜讞讬谉 讗讜转讛 讻诪讜 砖讛谞砖讜讗讬谉 讚讜讞讬谉 讗讜转讛 讚讞讬讛 讙诪讜专讛, 砖讛专讬 讛拽讚讜砖讬谉 拽讜谞讬谉 讛诐 拽谞讬谉 讙诪讜专 讜讗砖转讜 讙诪讜专讛 讛讬讗, 讜讗诐 诪转 讛讬讘诐 诇诪讛 转讜爪讬讗 讗转 讗砖转 讗讞讬讜 讘讞诇讬爪讛 讜讛诇讗 诪砖注讛 砖拽讚砖 谞讚讞讬转 讛讬讘诪讛 讚讘专 转讜专讛 诪讬谞讛 讚讬讚讬讛 讚讞讬讛 讙诪讜专讛 讜讗驻讬' 转讗诪专 讚讻讬讜谉 砖谞驻诇讛 诇驻谞讬 砖谞讬 讬讘诪讬谉 诇讗 谞驻讟专讛 诪讛讗讬 讘讬转讗 诇讙诪专讬 注讚讬讬谉 讝讬拽转讛 拽讬讬诪转, 诇讗 讛讬讗, 讚讗讚专讘讛 讻讬讜谉 砖谞驻诇讛 诇驻谞讬 砖谞讬 讬讘诪讬谉 拽诇讬砖讗 讝讬拽转讛 讟驻讬, 讜讬砖 讘讚讬谉 砖讬讚讞讜 拽讚讜砖讬讜 砖诇 讝讛 讬讜转专 诪诪谞讜 讚讞讬讛 讙诪讜专讛 讜讻讗诇讜 讗讬谞讛 讝拽讜拽讛 诇讜 诪注转讛 讗诇讗 诇讗讞讬讜 讛讙讚讜诇 讜讻砖诪转 讛讬讘诐 转爪讗 讛诇讝讜 诪砖讜诐 讗讞讜转 讗砖讛.
讜讗讜诇讬 谞讗诪专 讚诇诪"讚 讬砖 讝讬拽讛 讛讜讬讗 诇讛 讻注讬谉 诪拽讜讚砖转, 讜讻讬讜谉 砖诇讗 讛住驻讬拽 诇讻谞讜住 讗转 讗讞讜转讛, 讗讜诪专讬诐 诇讜 讛诪转讬谉 讻讚讬 砖诇讗 讬专讗讛 讻讻讜谞住 讗讞讜转 讛诪拽讜讚砖转 诇讜 专讗砖讜谞讛 讗讘诇 讗诐 拽讚砖 讜讻谞住 讗讬谉 诪讞诪讬专讬谉 注诇讬讜 讻诇 讻讱 诇讛讜爪讬讗 讗转 讗砖转讜, 讜讗驻讬' 诇讛驻专讬砖讛 讚诪讛 砖注砖讛 注砖讜讬 讜讗祝 讛讬讗 谞诪讬 讻诇 砖讛讜讗 诪注讜讻讘 诪讞诪转讛 讗讬谞讛 谞讬转专转 诇砖讜拽 讘讻讚讬, 讗诇讗 讞讜诇爪转 诪讚讘专讬讛诐. 讗讘诇 讘砖拽讚诐 讛讜讗 讜讻谞住 讜讗讬谞讜 诪注讜讻讘 诪讞诪转讛, 讗祝 讛讬讗 诇讗 讛爪专讬讻讜讛 讞诇讬爪讛 讗诇讗 讬讜爪讗讛 诇砖讜拽 讘诇讗 讻诇讜诐 讜讛讗 讚转谞讬讗 专' 讗诇注讝专 讗讜诪专 诪转讛 讬讘诪转讜 诪讜转专 讘讗砖转讜 诪转讛 讗砖转讜 讗讜转讛 讬讘诪讛 讞讜诇爪转 讜诇讗 诪转讬讘诪转, 讛讛讬讗 诪砖讜诐 讚专' 讗诇注讝专 讬砖 讝讬拽讛 住讘讬专讗 诇讬讛 讜讘讗砖转讜 诪谉 讛讗专讜住讬谉 拽讗诪专, 讗讘诇 讗砖转讜 诪谉 讛谞砖讜讗讬谉 讗讬谉 讛讬讘诪讛 爪专讬讻讛 讻诇讜诐. 讜讗诐 转讗诪专 讗驻讬诇讜 诪谉 讛讗讬专讜住讬谉 讛诇讗 诪讻讜讬谉 砖拽讚砖 讗转 讗讞讜转讛 谞讗住专讛 讬讘诪讛 注诇讬讜 讚讘专 转讜专讛 讜拽讬讬诪讗 注诇讬讛 讘讗讞讜转 讗砖讛, 讜讗诐 讻谉 讛讬讗讱 讛讬讗 讞讜诇爪转 讚讛讗 讗讬讻讗 诇诪讙讝专 砖讗诐 讗转讛 讗讜诪专 讞讜诇爪转 诪转讬讘诪转 讜讻讚讗讬转讗 讘驻专拽 讗专讘注讛 讗讞讬谉 (讬讘诪讜转 诇讗, 讗). 讜讗诐 转讗诪专 讚驻诇讜讙转讗 讛讬讗 讛转诐 讜诪讛讻讗 砖诪注讬谞谉 讚诇讗 讙讝专讬谞谉 讛讻讬, 讗诐 讻谉 讛讜讬 诇讛讜 诇讗拽砖讜讬讬 诪讛讗 诪转谞讬转讗 讛转诐 讻讚讗拽砖讬 诪讛谞讱 诪转谞讬转讬谉, 讜讛讜讜 砖驻讬专 讟驻讬 诇讗拽砖讜讬讬 诪讛讗 诪转谞讬转讬谉 讚诪讻诇转讬谉 诪诇讗拽砖讜讬讬 诪诪转谞讬转讬谉 讚讙讬讟讬谉 (注讞, 讗), 讜讬砖 诇讜诪专 讻讬讜谉 讚讗诪转谞讬转讬谉 讚讘讻讜诇 砖讛讬讜 讘讛谉 拽讚讜砖讬谉 讗讜 讙专讜砖讬谉 讘住驻拽 讗转讬谞谉, 谞讬讞讗 诇讬讛 讟驻讬 诇讗拽砖讜讬讬 诪讛谞讱 诪转谞讬讬讗转讗 讚讞讜诇爪讜转 诪住驻拽 讜诇讗 诇讗拽砖讜讬讬 诪讛讗 诪转谞讬转讗 讚讗讬谞讛 讞讜诇爪转 诪住驻拽 讗诇讗 诪谉 讛转拽谞讛, 讜讻讬讜谉 讚诇讗 拽诪讛 讛讛讬讗 讗讜拽诪转讗 讜讗讬讚讞讬讗 诇讛 诪讛讛讬讗 诪转谞讬转讬谉 讚讛诪讙专砖, 转讜 诇讗 讗爪讟专讬讻讬 诇讗拽砖讜讬讬 诪讛讗 诪转谞讬转讬谉, 讜诇注讜诇诐 诇讗 讞讬讬砖讬谞谉 讞砖砖讗 讚砖讗诐 讗转讛 讗讜诪专 讞讜诇爪转 诪转讬讘诪转.
讜讛谞讬 诪讬诇讬 讻讜诇讛讜 诇诪讗谉 讚讗诪专 讬砖 讝讬拽讛, 讗讘诇 诇诪讗谉 讚讗诪专 讗讬谉 讝讬拽讛 讜讗住讜专 诇讘讟诇 诪爪讜转 讬讘诪讬谉, 讜讗讬谉 爪专讬讱 诇讜诪专 诇诪讗谉 讚讗诪专 讗讬谉 讝讬拽讛 讜诪讜转专 诇讘讟诇 诪爪讜转 讬讘诪讬谉, 讻讬讜谉 砖拽讚砖 讗转 讗讞讜转讛 讗讬谉 讗讜诪专讬诐 诇讜 讛诪转讬谉, 讗诇讗 诪讻讬讜谉 砖拽讚砖 讗讚讞讬转 诇讬讛 讬讘诪讛 诇讙诪专讬, 讜讻讜谞住 讗转 讗砖转讜 讜讟注诪讗 讚诪诇转讗 讻讬讜谉 砖拽讚砖 谞转讘讟诇讛 诪讬讚 诇讙诪专讬 诪讬谞讬讛 诪爪讜转 讬讘诪讬谉 讜诇诪讛 诇讬讛 诇讗诪转讜谞讬. 讜讗诐 转讗诪专 讜讛诇讗 讗驻讬诇讜 诇诪讗谉 讚讗诪专 讬砖 讝讬拽讛 讗讬谞讜 爪专讬讱 诇讛诪转讬谉 诪谉 讛讚讬谉 讗诇讗 诪讞诪转 讛转拽谞讛, 讗诐 讻谉 讗驻讬诇讜 诇诪讗谉 讚讗诪专 讗讬谉 讝讬拽讛 讚诇诪讗 爪专讬讱 讛讜讗 诇讛诪转讬谉. 诇讗 讛讬讗, 讚讛谞讬 诪讬诇讬 讚讜拽讗 诇诪讗谉 讚讗诪专 讬砖 讝讬拽讛 诪砖讜诐 讚讛讜讬讗 诇讛 讻诪拽讜讚砖转 专讗砖讜谞讛, 讜转讚注 诇讱 诪讚讗诪专讬谞谉 讘讬专砖 驻专拽 讻讬爪讚 (讬讞, 讘) 讗诪专 专讘 讬讛讜讚讛 讗诪专 砖诪讜讗诇 砖讜诪专转 讬讘诐 砖诪转讛 讗住讜专 讘讗诪讛 讗诇诪讗 拽住讘专 讬砖 讝讬拽讛 讜讗讝讚讗 砖诪讜讗诇 诇讟注诪讬讛 讚讗诪专 砖诪讜讗诇 讛诇讻讛 讻专' 讬讛讜讚讛 讘讬谉 讘转讬专讗, 讜讗诐 讗讬转讗 诪谞"诇 讚专' 讬讛讜讚讛 讘谉 讘转讬专讛 诪砖讜诐 讚拽住讘专 讬砖 讝讬拽讛 讛讜讗, 讚诇诪讗 诪砖讜诐 讚讗住讜专 诇讘讟诇 诪爪讜转 讬讘诪讬谉 讛讜讗 讜诇注讜诇诐 讗讬谉 讝讬拽讛. 讗诇讗 讜讚讗讬 讗驻讬诇讜 诇诪讗谉 讚讗诪专 讗住讜专 诇讘讟诇 诪爪讜转 讬讘诪讬谉, 讗讬谉 讗讜诪专讬诐 诇讜 讛诪转讬谉 讗诇讗 讛诪拽讚砖 讗讞讜转 讬讘诪讛 谞驻讟专讛 讬讘诪讛 讜讛诇讻讛 诇讛 讜讗讬谞讛 爪专讬讻讛 讞诇讬爪讛 讻诇诇. 讜讻讬讜谉 砖讻谉 讻讬讜谉 讚砖诪注讬谞谉 诇讬讛 诇专讘 讚讗诪专 (诇注讬诇 讬讘诪讜转 讬讝, 讘) 讗讬谉 讝讬拽讛 讗祝 注诇 讙讘 讚住讘讬专讗 诇讬讛 讗住讜专 诇讘讟诇 诪爪讜转 讬讘诪讬谉, 讗驻讬诇讜讛讻讬 讗讬谉 讗讜诪专讬诐 诇讜 讛诪转讬谉 讗诇讗 讻讜谞住 诪讬讚 讜讬讘诪讛 驻讟讜专讛 诪诪谞讜 诪谉 讛讞诇讬爪讛 讜诪谉 讛讬讘讜诐. 讜讻讚讗诪专 专讘 驻驻讗 讘驻专拽 讘讬转 砖诪讗讬 (讬讘诪讜转 拽讟, 讘) 拽住讘专 专' 讙诪诇讬讗诇 讛诪拽讚砖 讗讞讜转 讬讘诪讛 谞驻讟专讛 讬讘诪讛 讜讛诇讻讛 诇讛, 讜讗祝 注诇 讙讘 讚专讘谉 讙诪诇讬讗诇 诪讜转专 诇讘讟诇 诪爪讜转 讬讘诪讬谉 住讘讬专讗 诇讬讛 (诇注讬诇 讬讘诪讜转 讬讞, 讗), 讘讛讗 诇讬讻讗 诪讬讚讬 讘讬谉 诪讗谉 讚讗诪专 讗住讜专 诇讘讟诇 讜讘讬谉 诪讗谉 讚讗诪专 诪讜转专.
讗讬 拽砖讬讗 诇讱 讛讗 讚转谞谉 (讻讜, 讗) 讗专讘注讛 讗讞讬谉 砖谞讬诐 诪讛谉 谞砖讜讗讬谉 砖转讬 讗讞讬讜转 讜诪转讜 讛谞砖讜讗讬谉 讗转 讛讗讞讬讜转 讜讻讜' 拽讚诪讜 讜讻谞住讜 讬讜爪讬讗讜 专' 讗诇注讝专 讗讜诪专 讘讬转 砖诪讗讬 讗讜诪专讬诐 讬拽讬讬诪讜 讜讘讬转 讛诇诇 讗讜诪专讬诐 讬讜爪讬讗讜. 讜诇讗 讗诪专讬谞谉 诇讘讬转 讛诇诇 砖转讛讗 讻谞讬住转 讛讗讞转 讚讜讞讛 讗转 讛砖谞讬讛 诇讙诪专讬. 讜专讘 谞诪讬 诇讗 讘砖讬拽 讘讬转 讛诇诇 讜注讘讬讚 讻讘讬转 砖诪讗讬. 讜讻讬 转讬诪讗 诪转谞讬转讬谉 诪砖讜诐 拽谞住讗 讛讜讗讬诇 讜讘讟诇 诪爪讜转 讬讘诪讬谉, 诇讗 讛讬讗 讚讛讗 讘诪拽讚砖 讗讞讜转 讬讘诪讛 讗注"讙 讚讘讟诇 诪爪讜转 讬讘诪讬谉 讗驻"讛 诇讗 拽谞住讬谞谉 诇讬讛 诇讛讜爪讬讗 讗转 讗砖转讜 讗诇讗 讗讚专讘讛 砖专讬谞谉 诇讬讛 诇讻谞讜住. 讜诇讬讻讗 诇诪讬诪专 谞诪讬 讚讟注诪讗 讚诪转谞讬转讬谉 讚拽转谞讬 讬讜爪讬讗讜 诪砖讜诐 砖注讘专 讜讘讟诇, 讗讘诇 讘诪拽讚砖 诪砖注转 拽讚讜砖讬谉 讗讚讞讬讗 诇讛 讗讞讜转讛 诪讬谞讬讛 讜讻砖讘注诇 讘讛讬转专 讘注诇 讜诇讻转讞诇讛 砖专讬谞谉 诇讬讛 诇讻谞讜住, 讚讛讗 诇讬转讗 讚诇诪讗谉 讚讗诪专 讗讬谉 讝讬拽讛 讛讗 诪讬砖专讗 砖专讬讗 诇讛 讗驻讬诇讜 诇讻转讞诇讛 诇讘注讜诇, 讗诇讗 诪砖讜诐 讗讬住讜专 讘讬讟讜诇 诪爪讜转 讬讘诪讬谉, 讜讻讬讜谉 砖注讘专 讜讘讟诇 诇诪讛 讬讜爪讬讗. (注讬讬谉 诪讗讬专讬 诇注讬诇 (讬讘诪讜转 讬讝, 讘) 讚"讛 讜讛讜讗 砖讗诪专讜 拽专讜讘 诇住讜驻讜). 讜讻谉 谞专讗讛 诇讬 讚讗讬 讗驻砖专 诇讜诪专 讚砖讗谞讬 讛讻讗 讚讻讬讜谉 讚诇讗讞专 砖讬注砖讛 讗讞讬讜 诪注砖讛 专讗讜讬讛 诇讜 讗讞讜转讛 诪转讞讬诇讛 诇讗 讛讞诪讬专讜 注诇讬讜 诇讗住专讛 诇讜 讘砖拽讚诐 讜拽讚砖讛, 讗讘诇 讘讛讛讬讗 讚讚' 讗讞讬谉 讚讘' 讗讞讬讜转 讗住专讜诐 讞讻诪讬诐 诇注讜诇诐 诇讛转讬讘诐 讛讞诪讬专讜 讘讛谉 诇讛讜爪讬讗 讗祝 诇讗讞专 砖拽讚诐 讜讻谞住. 讚讛讗 谞诪讬 诇讬转讗, 讜讘讛讛讬讗 谞诪讬 讗诐 诪转讛 讛讗讞转 砖谞讬讛 诪讜转专转 讜讗驻讬诇讜 诪转讛 专讗砖讜谞讛 讻讚讗讬转讗 讘专讬砖 驻专拽 讗专讘注讛 讗讞讬谉 (讬讘诪讜转 讻讝, 讘). 讜诇讻讜诇讬 注诇诪讗 谞诪讬 讗诐 诪转讛 讛砖谞讬讛 诪讜转专 讘专讗砖讜谞讛, 讜讗诐 讻谉 诪砖讻谞住 讗转 讛专讗砖讜谞讛 诇诪讛 讬讜爪讬讗. 讜讗讬讻讗 诇诪讬诪专 讚住讘讬专讗 诇讬讛 (诇专讘 讻讛谞讗) [诇专讘 驻驻讗 讻转谞讗] 讻讗讘讗 砖讗讜诇 讚讗诪专 (讻讞, 讗) 拽诇 讛讬讛 诇讛诐 诇讘讬转 讛诇诇 讘讚讘专 讝讛 讘讬转 砖诪讗讬 讗讜诪专讬诐 讬讜爪讬讗 讜讘讬转 讛诇诇 讗讜诪专讬诐 讬拽讬讬诪讜. 讗讬 谞诪讬 住讘讬专讗 诇讬讛 讚诪转谞讬转讬谉 讻诪讗谉 讚讗诪专 讬砖 讝讬拽讛 讜讛诇讻讱 讗诐 讻谞住 讬讜爪讬讗, 诇驻讬 砖讻谞住 讗讞讜转 讝拽讜拽转讜, 讗驻讬诇讜 诇诪讗谉 讚讗诪专 讗讬谉 讝讬拽讛 讝讛 讬讻谞讜住 讜讝讛 讬讻谞讜住, 讗诇讗 诇诪讗谉 讚讗诪专 讗住讜专 诇讘讟诇 诪爪讜转 讬讘诪讬谉 诇讻转讞诇讛 诇讗 讬讻谞讜住 讛讗 讗诐 注讘专 讜讻谞住 诇讗 讬讜爪讬讗, 讚诪讗讬 讚注讘讚 注讘讚 讜讗讬谉 诇讜 转拽谞讛 注讜讚 砖诇讗 转转讘讟诇 诪爪讜转 讬讘诪讬谉.
讜讗注"讙 讚讘专讬砖 驻专拽 讻讬爪讚 (讬讞, 讗) 讻讬 讗讜拽诪讜讛 诇讛 诇诪转谞讬转讬谉 讚驻专拽 讚' 讗讞讬谉 讻诪讗谉 讚讗诪专 讗讬谉 讝讬拽讛 讜诪砖讜诐 讚讗住讜专 诇讘讟诇 诪爪讜转 讬讘诪讬谉, 诇讗 驻专讻讬谞谉 诪讚拽转谞讬 拽讚诪讜 讜讻谞住讜 讬讜爪讬讗讜, 讛讬讬谞讜 诪砖讜诐 讚讛讗 诇讗 讗转诪专 讛讻讬 讘讛讚讬讗 讘诪转谞讬转讬谉 讜诇讗 讘讘专讬讬转讗 讚诇讬驻专讬讱 诪讬谞讛. 讜讘砖诇讛讬 驻专拽 讻讬爪讚 (讻讙, 讘) 讙讘讬 诪转谞讬转讬谉 讚砖谞讬诐 砖拽讚砖讜 砖转讬 讗讞讬讜转 讻讜' 拽讚诪讜 讜讻谞住讜 诇讗 讬讜爪讬讗讜, 讗拽砖讬谞谉 诪讗讬 砖谞讗 诪诪讗讬 讚转谞谉 讚' 讗讞讬谉 砖谞讬诐 诪讛谉 谞砖讜讗讬谉 砖转讬 讗讞讬讜转 讻讜' 拽讚诪讜 讜讻谞住讜 讬讜爪讬讗讜. 讜驻专拽讬谞谉 讛讻讬 讛砖转讗 讛转诐 讗讬 诇诪讗谉 讚讗诪专 讗讬谉 讝讬拽讛 讗讬谉 讝讬拽讛, 讗讬 诇诪讗谉 讚讗诪专 讬砖 讝讬拽讛 讬砖 讝讬拽讛, 讚讗诇诪讗 诇诪讗谉 讚讗诪专 谞诪讬 讗讬谉 讝讬拽讛 讗诐 拽讚诐 讜讻谞住 讬讜爪讬讗 诇讬转 诇讬讛 诇专讘 讛讻讬谉. 讗讬 谞诪讬 讛转诐 砖讬讟讬讛 讛讜讗 讜诇讗 住诪讻讬谞谉 注诇讬讜.
讜讗讬讻讗 诇诪讬讚拽 讟讜讘讗 讚讻讬讜谉 砖谞驻讟专讛 讬讘诪讛 诇讙诪专讬 讘拽讚讜砖讬 讗讞讜转讛, 讗诐 讻谉 讛讬讻讬 讗诪专 专讘 讘讙诪专讗 (讬讝, 讘) 诪转讛 讗砖转讜 诪讜转专 讘讬讘诪转讜 讜讗谞谉 谞诪讬 讚拽讬讬诪讗 诇谉 讻专讘 讘讛讗 讗诐 诪转讛 讗砖转讜 诪讜转专 讘讬讘诪转讜, 讜拽讬讬诪讗 诇谉 谞诪讬 讚谞砖讜讗讬谉 诪讬讛讗 讚讜讞讬谉 讘讬讘诪讛 讚讞讬讛 讙诪讜专讛, 讜讛诇讻讱 讗诐 注讘专 讜谞砖讗 讗转 讗砖转讜 谞驻讟专讛 讬讘诪讛 讜讛诇讻讛 讜谞砖讗讛 诇砖讜拽, 讜讗诐 讻谉 讛讬讗讱 讗驻砖专 诇讗讞专 砖转诪讜转 讗砖转讜 转讞讝讜专 讛讬讘诪讛 讗爪诇讜 砖讻讘专 谞驻讟专讛. 讜讗诐 转讗诪专 讚诇讗 讗诪专讜 讗诇讗 讘诪拽讚砖 讗转 讗讞讜转讛 砖诇讗 谞驻讟专讛 注讚讬讬谉 诇讙诪专讬. 诇讗 讛讬讗, 讚讛讗 诇专讘 讗讬谉 讛驻专砖 讘讬谉 讗专讜住讬谉 诇谞砖讜讗讬谉 讻讚讗诪专谉 讜讗驻讬诇讜 诇讚讬讚谉 谞诪讬 诪讻诇 诪拽讜诐 诪讚讗讜专讬讬转讗 诪讬讛讗 谞驻讟专讛 诇讙诪专讬, 讜诪讚专讘谞谉 讛讬讗 讚爪专讬讻讛 讞诇讬爪讛 讜讗讞专 砖谞驻讟专讛 讚讘专 转讜专讛 讛讬讗讱 转讞讝讜专 讜转讗住讜专 讝讬拽转讛 诇讜 讜讛讻转讬讘 讚专讻讬讛 讚专讻讬 谞讜注诐. 讜砖诪讗 讬砖 诇讜诪专 讚讛讗 讚讗诪专 专讘 诪转讛 讗砖转讜 诪讜转专 讘讬讘诪转讜 讚讜拽讗 讻砖谞驻诇讛 诇驻谞讬 砖谞讬 讬讘诪讬谉 讚诇讗 讛讜转专讛 诇砖讜拽 注讚讬讬谉 讚诪讙讜 讚讗讬转讞讝讬讗 诇砖谞讬 讗讬转讞讝讬讗 谞诪讬 诇讛讗讬 讛讬讻讗 讚诪转讛 讗砖转讜 拽讜讚诐 砖诪转 讛讬讘诐 讜讗注"讙 讚讘讗诪转 诇讗 讗讬转讞讝讬讗 诇讬讛 诪砖讜诐 讚讛讜讬讗 诇讛 讬讘诪讛 砖讛讜转专讛 讜谞讗住专讛 讜讞讝专讛 讜讛讜转专讛, 讜讻讚诪砖诪注 谞诪讬 讘驻"讚 讗讞讬谉 (讻讝, 讘) 讚讗诪专讬谞谉 讛转诐 讗诪专 专讘 讻诇 讬讘诪讛 砖讗讬谉 讗谞讬 拽讜专讗 讘讛 讘砖注转 谞驻讬诇讛 讬讘诪讛 讬讘讗 注诇讬讛 讛专讬 讛讬讗 讻讗砖转 讗讞 砖讬砖 诇讛 讘谞讬诐, 讜讗拽砖讬谞谉 诪讗讬 拽讗 诪砖诪注 诇谉 转谞讬谞讗 讛专讬 讝讛 讗住讜专讛 注诇讬讜 注讜诇诪讬转 讻讜', 讜驻专拽讬谞谉 诪讛讜 讚转讬诪讗 讛转诐 讛讜讗 讚讗讬讚讞讬讗 诪讛讗讬 讘讬转讗 诇讙诪专讬 讗讘诇 讛讻讗 讚诇讗 讗讬讚讞讬' 诪讛讗讬 讘讬转讗 诇讙诪专讬 讗讬诪讗 诪讙讜 讚讞讝讬讗 诇谞砖讜讬 谞讻专讬转 讞讝讬讗 诇讛讗讬 谞诪讬 拽讗 诪砖诪注 诇谉. 讻诇讜诪专, 拽讗 诪砖诪注 诇谉 讚讻讜讬谉 砖谞讗住专讛 注诇讬讜 讘砖注转 谞驻讬诇讛 谞讗住专讛 注诇讬讜 注讜诇诪讬转 讗诇诪讗 讛讗 讻诇 讬讘诪讛 砖讗谞讬 拽讜专讗 讘讛 讘砖注转 谞驻讬诇讛 讬讘诪讛 讬讘讗 注诇讬讛 讗注"讙 讚讘讗诪爪注 讗讬讚讞讬讗 诇讛 诪讬谞讬讛 讻讬讜谉 讚诇讗 讗讬讚讞讬讗 诪讛讗讬 讘讬转讗 诇讙诪专讬 讗诪专讬谞谉 诪讬讙讜. 讜诪讬讛讜 诇讗 谞讛讬专讗 讚讛转诐 讛讗讬 住讘专讗 讘讚专讱 诪讛讜 讚转讬诪讗 拽讗诪专 诇讬讛, 讻诇讜诪专 讚讛讗 讚专讘 讗爪讟专讬讻讗 讚诇讗 谞讟注讛 讘讛讗讬 住讘专讗, 讜诇讗 砖讬讛讗 讛讚讬谉 讻讱 讜讗驻讬' 讘谞讗住专讛 注诇讬讜 讘讗诪爪注. 讜转讚注 诇讱 讚讗诐 讻谉 讛讜讛 诇讬讛 诇专讘 诇诪讬诪专 讛讻讬 讘讛讚讬讗 诪转 讛讬讘诐 讜讗讞专 讻讱 诪转讛 讗砖转讜 诪讜转专 讘讬讘诪转讜. 讜注讜讚 讚讗诐 讻谉 讗祝 讻砖诪转 讜讗讞专 讻讱 诪转讛 讗砖转讜 转讗住专 讘讬讘诪转讜, 讚讻砖诪转 讛讬讘诐 讜注讚讬讬谉 讗砖转讜 注诪讜 诪讬讚 讛讜转专讛 讛讬讘诪讛 诇砖讜拽 讜谞讗住专讛 注诇 讝讛, 讜诪注转讛 注诪讚讛 注诇讬讜 讘讗住讜专 讜诇讗 讬讛讗 诇讛 注讜讚 讛讬转专, 讜诪转谞讬转讬谉 讘诪转 讛讬讘诐 诪讬讬专讬 讜注诇讛 拽转谞讬 诪讜爪讬讗 讗转 讗砖转讜 讘讙讟 讜讗砖转 讗讞讬讜 讘讞诇讬爪讛, 讜拽转谞讬 诪转讛 讬讘诪转讜 诪讜转专 讘讗砖转讜, 讜讛讻诇 谞诪砖讱 讗讞专 诪转 讛讬讘诐 讜注诇讛 拽讗诪专 专讘, 砖讗诇讜 讛讬讛 讘讛驻讱 讻讙讜谉 砖诪转讛 讗砖转讜 诪讜转专 讘讬讘诪转讜.
讜诪转讜讱 讻讱 讬砖 诇讬 诇讜诪专 讚诇讗讜 诇诪讬诪专讗 砖转讛讗 讛讬讘诪讛 讝拽讜拽讛 诇讜 诇讗 诇讞诇讜抓 讜诇讗 诇讬讘诐 讗诇讗 诪讜转专 讘诇讘讚 拽讗诪专, 讻诇讜诪专 砖讗诇讜 专爪讛 诇讬砖讗 讗讜转讛 讗讬谞讛 讗住讜专讛 诇讜, 讜讟注诪讗 讚诪讬诇转讗 诪砖讜诐 讚讻讬讜谉 讚讘砖注转 谞驻讬诇讛 讛讜转专讛 诇讜 砖讜讘 讗讬 讗驻砖专 诇讬讗住专 讘讛 诪砖讜诐 讗砖转 讗讞, 讜讻讚拽讬讬诪讗 诇谉 讛讞讜诇抓 诇讬讘诪转讜 讘讬谉 讛讜讗 讜讘讬谉 讗讞讬诐 讗讬谉 讞讬讬讘讬谉 诇讗 注诇 讞诇讜爪讛 讻专转 讜诇讗 注诇 爪专讛 讻专转. 讜诪讛讗讬 讟注诪讗 讗诪专 专' 讬讜讞谞谉 讘驻"拽 (讬, 讗) 讚诪讬 讗讬讻讗 诪讬讚讬 讚诪注讬拽专讗 讛讜转专讛 诇讜 讜讛砖转讗 拽讗讬 注诇讛 讘讗讬住讜专 讗砖转 讗讞 讘讻专转, 讜讛讻讗 谞诪讬 讻讬讜谉 讚讘砖注转 谞驻讬诇讛 讛讜转专讛 砖讜讘 讗讬 讗驻砖专 诇诪讬拽诐 注诇讛 讘讗讬住讜专 讗砖转 讗讞, 讗诇讗 讚诪砖讜诐 讚拽讚砖 讗转 讗讞讜转讛 讛讬讗 讚谞驻讟专讛 诇讛, 讜讛诇讻讱 讻诇 砖讗砖转讜 拽讬讬诪转 拽讗讬 注诇讛 讚讬讘诪讛 讘讗讬住讜专 讗讞讜转 讗砖讛 讜讛砖转讗 讚诪转讛 讗砖转讜 讞讝专讛 讬讘诪转讜 诇讛转讬专讛 讛专讗砖讜谉.
讜讗诐 转讗诪专 诪讻诇 诪拽讜诐 拽讗讬 注诇讛 讘诇讗 讬讘谞讛. 诇讗 讛讬讗, 讚诇讗 讗诪专讬谞谉 讛讻讬 讗诇讗 讻砖谞注砖讛 讘讗讜转讜 讘讬转 诪注砖讛 砖讚讜讞讛 讗讜转讛, 讘讞诇讬爪讛 讗讜 砖讬讘诐 诇讗讞转 诪讛诐 讚拽讗讬 讗爪专讛 讘诇讗 讬讘谞讛, 讛讗 讘砖谞讚讞讬转 讬讘诪讛 诪诪讬诇讗 讘拽讚讜砖讬 讗讞讜转讛 诇讗 讗诇讗 讘砖谞驻讟专讛 诪诪谞讜 讜谞讗住专讛 讙"讻 注诇讬讜 诪讞诪转 讛讙讜专诐 讜讻砖谞住转诇拽 讛讙讜专诐 讘讟诇 讛讗讬住讜专 讜讻讚讗诪专 专' 讬讜讞谞谉 讘讬专讜砖诇诪讬 (讛"讬) 注诇 讛讗 诪转谞讬转讬谉 讚讙专住讬谞谉 讛转诐 诇讗 讗诪专讜 讗诇讗 诪转讛 讬讘诪转讜 讗讘诇 诪转讛 讗砖转讜 讗住讜专 讘讬讘诪转讜 讗诪专 专' 讬讜讞谞谉 讝讜 讚讘专讬 专' 讗诇讬注讝专 讗讘诇 讚讘专讬 讞讻诪讬诐 诪转讛 讗砖转讜 诪讜转专 讘讬讘诪转讜 讗诪专 专' 讬讜讞谞谉 讝讜 讚讘专讬 讞讻诪讬诐 讻诇 砖讛讜讗 诪讞诪转 讛讙讜专诐 讘讟诇 讛讙讜专诐 讘讟诇 讛讗住讜专. 讜讘讙诪专讬谉 谞诪讬 诪砖诪注 讜讚讗讬 讚专' 讬讜讞谞谉 讙讜驻讬讛 讛讻讬 讗讬转 诇讬讛 讻专讘 讘讛讗讬, 诪讚讗讬驻诇讙讬 专讘 讜专' 讬讜讞谞谉 讘驻"讚 讗讞讬谉 (讻讝, 讘) 讘砖转讬 讬讘诪讜转 砖谞驻诇讜 诇驻谞讬 讬讘诐 讗讞讚 讚专讘 讗诪专 诪转讛 讛专讗砖讜谞讛 诪讜转专 讘砖谞讬讛 讜讗讬谉 爪专讬讱 诇讜诪专 诪转讛 讛砖谞讬讛 砖诪讜转专 讘专讗砖讜谞讛. 讜专' 讬讜讞谞谉 讗诪专 诪转讛 讛砖谞讬讛 诪讜转专 讘专讗砖讜谞讛 诪驻谞讬 砖讛讬讗 讬讘诪讛 砖讛讜转专讛 讜谞讗住专讛 讜讞讝专讛 讜讛讜转专讛 转讞讝讜专 诇讛转讬专讛 讛专讗砖讜谞讛. 讗讘诇 诪转讛 讛专讗砖讜谞讛 讗住讜专 讘砖谞讬讛 砖讻诇 讬讘诪讛 砖讗讬谉 讗谞讬 拽讜专讗 讘讛 讘砖注转 谞驻讬诇讛 讬讘诪讛 讬讘讗 注诇讬讛 讛专讬 讛讬讗 讻讗砖转 讗讞 砖讬砖 诇讛 讘谞讬诐 讜讗住讜专讛 注讜诇诪讬转. 讜诇讗 砖转讛讗 讝讜 讻讗砖转 讗讞 砖讬砖 诇讛 讘谞讬诐 诇讙诪专讬 讜诇讜诪专 讚讝讬拽讛 讚讗讜专讬讬转讗 讜砖转讛讗 讛专讗砖讜谞讛 讻诪拽讜讚砖转 讙诪讜专讛, 砖讗诐 讻谉 转讜爪讬讗 讛砖谞讬讛 诪砖讜诐 讗讞讜转 讗砖讛 讜转转讬讘诐 讛专讗砖讜谞讛. 讗诇讗 专' 讬讜讞谞谉 讻注讬谉 拽讗诪专, 讻讬讜谉 讚讘注专讜讛 讚讗讜专讬讬转讗 讗讬谞讬 拽讜专讗 讘讛 讬讘诪讛 讬讘讗 注诇讬讛, 讗祝 讻讗谉 砖注讜诪讚 讘驻谞讬讛 讝讬拽讛 讚专讘谞谉 讛讜诇讻讬谉 讘讛 讻砖诇 转讜专讛 诇讛讞诪讬专 注诇讬讛 讜讞讜诇爪转 讜讗讬谞讛 诪转讬讘诪转. 讜讗驻讬诇讜 讻谉 讻砖诪转 讛砖谞讬 诪讜转专 讘专讗砖讜谞讛, 讜讗诪讗讬 转讛讬讛 讛砖谞讬讛 讻诪拽讜讚砖转 诇讜 讜转讗住讜专 注诇讬讜 讗转 讛专讗砖讜谞讛 诇讬讘讜诐, 诪驻谞讬 砖讘讞讬讬讛 谞讚讞讬转 讛专讗砖讜谞讛 诪讞诪转, 讜讻讬讜谉 砖谞讚讞讬转 砖注讛 讗讞转 砖讜讘 讗讬谉 诇讛 讛转专, 讗诇讗 砖诪注 诪讬谞讛 砖讗祝 专' 讬讜讞谞谉 住讘专 砖讛诪拽讚砖 讗讞讜转 讬讘诪讛 讗祝 注诇 驻讬 砖谞讚讞讬转 讛讬讘诪讛 讚讘专 转讜专讛 诇讙诪专讬, 讗驻讬诇讜 讻谉 砖诪转讛 讗砖转讜 诪讜转专 讘讬讘诪转讜 讻专讘 讻讚专讱 砖讛讜讗 诪转讬专 讻讗谉 讗转 讛专讗砖讜谞讛 诇讗讞专 诪讬转转 讛砖谞讬讛, 砖讗诇讜 讛讬转讛 诪拽讜讚砖转 讗讜住专转 讗转 讛讬讘诪讛 诇注讜诇诐 讚讘专 转讜专讛, 讛讬讛 专' 讬讜讞谞谉 讗讜住专讛 诪讞诪转 讝讬拽转 讛砖谞讬讛 诇讛讞诪讬专 注诇讬讛, 讻讚专讱 砖讛讜讗 诪讞诪讬专 讘砖谞讬讛 讻砖诪转讛 讛专讗砖讜谞讛. 讜诪讬谞讛 讚诇讗讜 讘讻诇 讛谞讚讞讜转 讗谞讜 讗讜诪专讬诐 讻讬讜谉 砖诇讗 讘谞讛 砖讜讘 诇讗 讬讘谞讛, 讗诇讗 讘谞讚讞讬转 诪讞诪转 诪注砖讛 砖谞注砖讛 讘讙讜驻讜 砖诇 讘讬转 讻讚讗诪专谉. 讜诪注转讛 讛讗 讚讗诪专 专讘 诪转讛 讗砖转讜 诪讜转专 讘讬讘诪转讜 诇讗讜 讚讜拽讗 讗砖转讜 诪谉 讛讗专讜住讬谉 讻讛讛讬讗 讚诪转谞讬转讬谉 拽讗诪专 讗诇讗 讗驻讬诇讜 讗砖转讜 诪谉 讛谞砖讜讗讬谉.



讙诪专讗. 讗诪专 砖诪讜讗诇 讛诇讻讛 讻专' 讬讛讜讚讛 讘谉 讘转讬专讗. 讜讟注诪讗 讚专' 讬讛讜讚讛 诪砖讜诐 讚拽住讘专 讬砖 讝讬拽讛 讻讚讗讬转讗 讘专讬砖 驻专拽 讻讬爪讚 (诇注讬诇 讬讘诪讜转 讬讞, 讘) 讜讛讗 讚驻讬专砖讜 讟注诪讬讛 讚专"讬 诪砖讜诐 讝讬拽讛 讜诇讗 驻讬专砖讜 诪砖讜诐 讚讗住讜专 诇讘讟诇 诪爪讜转 讬讘诪讬谉, 诪砖讜诐 讚诇诪讗谉 讚讗诪专 讗住讜专 诇讘讟诇 诪爪讜转 讬讘诪讬谉 讻讬讜谉 砖拽讚砖 讗转 讗讞讜转讛 谞转讘讟诇讛 诪爪讜讛 讜谞讚讞讬转 讬讘诪讛 诇讙诪专讬 讜诪讜转专 讛讜讗 诇讻谞讜住 讗转 讗砖转讜 讚讗讬谞讜 驻讜讙注 讘讗讞讜转 讝拽讜拽讛 讚讛讗 讗讬谉 讝讬拽讛. 讗讘诇 诇诪讗谉 讚讗诪专 讬砖 讝讬拽讛 讛讜讗 砖讗住讜专 诇讻谞讜住, 诇驻讬 砖讗诇讬诪讗 讝讬拽转讛 砖讗讬谉 拽讚讜砖讬谉 砖诇讗讞专 讝讬拽讛 诪驻拽讬注讬谉 讗讜转讛, 讜讛诇讻讱 讗住讜专 诇讻谞讜住 讜谞诪爪讗 驻讜讙注 讘讗讞讜转 讝拽讜拽讛.



讛讗 讚讗讜转讘讬讛 专讘 讛诪谞讜谞讗 诇专讘 诪讘专讬讬转讗 讚砖诇砖讛 讗讞讬谉 讜诇讗 讗讜转讘讬讛 诪诪转谞讬转讬谉 讚讗专讘注讛 讗讞讬谉 砖谞讬诐 诪讛谉 谞砖讜讗讬谉 砖转讬 讗讞讬讜转 讜诪转讜 讛专讬 讗诇讜 讞讜诇爪讜转 讜诇讗 诪转讬讘诪讜转 讻讚讗讜转讬讘 诪讬谞讛 专' 讬讜住讬 讘专 讞谞讬谞讗 诇专' 讬讜讞谞谉 讘专讬砖 驻专拽 讗专讘注讛 讗讞讬谉 (讬讘诪讜转 讻讝, 讘) 诪砖讜诐 讚讗讬讻讗 诇诪讬诪专 诪砖讜诐 讚讻讘专 讚讞讗讛 专' 讬讜讞谞谉 (砖诐) 讜讗诪专 讗讞讬讜转 讗讬谞讬 讬讜讚注 诪讬 砖谞讗谉, 讜专讘 讛诪谞讜谞讗 讘转专讗 讛讜讗 讜讚诇诪讗 讬讚注 诇讛 诇讛讛讬讗 讚专' 讬讜讞谞谉. 讗讬 谞诪讬 诪砖讜诐 讚讗讬 诪讛讛讬讗 讛讜讛 讗诪讬谞讗 讚讛转诐 讚讘讞讬讬 讗讞讜转讛 诇讗, 诪砖讜诐 讚讗住讜专 诇讘讟诇 诪爪讜转 讬讘诪讬谉, 讗讘诇 讛讻讗 讚诇讗讞专 诪讬转讛 讜诇讬讻讗 诪砖讜诐 讘讟讜诇 诪爪讜转 讬讘诪讬谉 砖专讬. 讗讬 谞诪讬 讛转诐 诪砖讜诐 讚讗讬讻讗 诇诪讙讝专 讚诇诪讗 讞诇抓 诇专讗砖讜谞讛 讜诪讘讬诐 诇砖谞讬讛, 讗讘诇 讛讻讗 讚诇讬讻讗 诇诪讙讝专 砖专讬, 讜讛转诐 讘专讬砖 驻专拽 讗专讘注讛 讗讞讬谉 讚讗讜转讬讘 诪诪转谞讬转讬谉 讜诇讗 讗讜转讬讘 诪讛讗 讘专讬讬转讗 诪砖讜诐 讚诪转谞讬转谉 诇讗 诪转讜拽诪讗 诇讬讛 讻专' 讗诇注讝专 讻讚讗讬转讗 讛转诐, 讗讘诇 讘专讬讬转讗 讚讗讬讻讗 诇讗讜拽诪讛 讻专' 讗诇注讝专 诇讗 讘注讬 诇讗讜转讜讘讬 诪讬谞讛.



讛讚专 讗诪专 讗讬诪讜专 讚讗诪专 专' 讗诇注讝专 讚讘砖注转 谞驻讬诇讛 诇讗 讞讝讬讗 诇讬讛. 讚讗祝 注诇 讙讘 讚专' 讗诇注讝专 住讘专 讚谞砖讜讗讬谉 讛专讗砖讜谞讬诐 诪驻讬诇讬谉, 诪讻诇 诪拽讜诐 讻讬讜谉 讚讙专砖讛 谞讗住专讛 注诇 讛讗讞讬谉 讘讗讜转讛 砖注讛 诇讙诪专讬 讚讘专 转讜专讛, 讜讗祝 注诇 驻讬 砖讛讞讝讬专讛 诪讻诇 诪拽讜诐 讻砖谞驻诇讛 注讻砖讬讜 诇驻谞讬 讬讘诐 诇讗 谞驻诇讛 讘讛讬转专 讙诪讜专. 讗讘诇 讝讜 砖讘砖注转 谞驻讬诇讛 谞驻诇讛 诇驻谞讬讜 讘讛讬转专 讙诪讜专, 讗祝 注诇 驻讬 砖谞讗住专讛 讘谞转讬诐 讻讬讜谉 砖讞讝专讛 讜讛讜转专讛 诇注讜诇诐 讗讬诪讗 诇讱 讚砖专讬讗. 砖讗诇讜 诇专讘谞谉 讞讝专讛 诇讛转讬专讛 讛专讗砖讜谉 讗驻讬诇讜 诇专' 讗诇注讝专 讻谉, 讚诇讗 砖诪注讬谞谉 诇讬讛 讚驻诇讬讙 讘讛讗, 讜讻讬讜谉 砖讻谉 讘专讬讬转讗 讻诪讗谉 转专诪讬讬讛. 讗诇讗 讜讚讗讬 讗讬讻讗 诇诪讬诪专 讚讘讬谉 诇专讘谞谉 讘讬谉 诇专' 讗诇注讝专 讻讬讜谉 砖谞讗住专讛 讘砖注转 讝讬拽讛 谞讗住专讛 注讜诇诪讬转. 讜讗诪专讬谞谉 讚讜讚讗讬 讗砖讻讞谉 诇专' 讗诇注讝专 讚讗住专 讗祝 讘讛讗, 讜讻讬讜谉 砖讻谉 谞讜拽讬 讘专讬讬转讗 讻讜转讬讛 讜诇注讜诇诐 专讘谞谉 讚驻专拽 讘讬转 砖诪讗讬 (讬讘诪讜转 拽讟, 讗) 驻诇讬讙讬 注诇讬讛 讘讛讗 讻讚驻诇讬讙 讘讛讛讬讗 讚驻专拽 讘讬转 砖诪讗讬. 讜砖诪讜讗诇 诪转专抓 诇讟注诪讬讛 讚诇讗 驻诇讬讙 专讘谞谉 讗诇讗 讘讛讛讬讗, 讗讘诇 讘讛讗 诪讜讚讬 诇讬讛. 讜拽讬讬诪讗 诇谉 讻专讘 讚讛讗 讗砖讻讞谉 诇专' 讬讜讞谞谉 讚拽讗讬 讻讜转讬讛 讘驻专拽 讚' 讗讞讬谉 (讬讘诪讜转 讻讝, 讘 讜讗讬谉 专讬"祝 讜讘讗讛"讙 讗讛"注 住讬' 拽谞讟 住"拽 讻讜).





专讬讟讘"讗

诪砖讜诐 专' 讬讛讜讚讛 讘谉 讘转讬专讗 讗诪专讜 讛诪转谉 注讚 砖讬注砖讛 讗讞讬讱 讛讙讚讜诇 诪注砖讛 驻讬' 讚住讘专 讬砖 讝讬拽讛 讜讗驻讬诇讜 讘转专讬 讻讚讗诪专讬' 讘驻' 讻讬爪讚 讚诇讬讻讗 诇驻专讜砖讬 讟注诪讬' 诪砖讜诐 讚讗讬谉 讝讬拽讛 讜讗住讜专 诇讘讟诇 诪爪讜转 讬讘诪讬谉 讚诇诪讗谉 讚住讘专 讛讻讬 讻讬讜谉 砖拽讚砖 讗讞讜转讛 谞驻讟专讛 讬讘诪讛 诪诪谞讜 讜讛诇讻' 诇讛 讜诪讜转专 诇讗诇转专 讘讗砖转讜 砖拽讚砖:



注讚 砖讬注砖讛 讗讞讬讱 讛讙讚讜诇 诪注砖讛 驻讬' 讗讜 砖讬讞诇讜抓 讗讜 砖讬讬讘诐 讜讙讚讜诇 诇讗讜 讚讜拽讗 讗诇讗 讚谞拽讬讟 讛讻讬 诪驻谞讬 砖诪爪讜' 讘讜 讜讚讜拽讗 讘诪注砖讛 讗讞讬讜 讘讬讘诪转讜 讛讜讗 讚驻拽注讗 讝讬拽转' 诪讬谞讬讛 讗讘诇 诪砖讜诐 谞砖讜讗讬' 讚注讘讬讚 讘讗讞讜转' 诇讗 驻拽注讬 讻讚讻转讬讘 诇注讬诇 讜诇驻讬讻讱 爪专讬讱 诇讛诪转讬谉:



讗讬诪讗 讗讘诇 驻讬专讜砖 讚诇砖讜谉 讜讻谉 讛讜讗 讻诪讜 讘讗诪转 诪诇砖讜谉 讻谉 讘谞讜转 爪诇驻讞讚 讚讜讘专讜转 讜诇砖讜谉 讗讘诇 讻谉 讘讛专讘讛 诪拽讜诪讜转 讗讘诇 砖专讛 讗砖转讱:



讗讬讘注讬讗 诇讛讜 诪转讛 讗砖转讜 诪讛讜 讘讬讘诪转讜 驻讬' 讗专讬砖讗 拽讗讬 讚拽转谞讬 诪转讛 讬讘诪转讜 诪讜转专 讘讗砖转讜 讚讛砖转' 注住拽讬' 砖诪转讛 讗砖转讜 讘讞讬讬 讗讞讬讜 讚诇讗 讗讬讚讞讬讬讗 讬讘诪讛 诪讛讗讬 讘讬转讗 讜诇讗 谞驻讟专讛 诇砖讜拽 讗讘诇 讘住讬驻讗 讚拽转谞讬 诪转 讛讬讘诐 讬讜爪讬讗 讗转 讗砖转讜 讘讙讟 讜讗转 讗砖转 讗讞讬讜 讘讞诇讬爪讛 诇讬讻讗 诇诪讬诪专 砖讗诐 诪转讛 讗砖转讜 讬讛讗 诪讜转专 讘讬讘诪转讜 讚讻讬讜谉 讚讛砖转' 诇讬讻讗 讬讘诐 讗讞专讬谞讗 讗诇讗 讛讜讗 讻讬 谞驻诇讛 拽诪讬讛 诇讞讜讚 讗讬讚讞讬讬' 诪讬谞讬讛 诇讗讬转住讜专讬 注诇讬讛 诪砖讜诐 讗讞讜转 讗砖讛 讚讛讗 拽讚讜砖讬 讗砖转讜 讚讗讜专讬讬转' 谞讬谞讛讜 讜讻讬讜谉 砖谞讗住专 注诇讬讜 讘讗讜转讛 砖注讛 谞讗住专' 注诇讬讜 注讜诇诪讬转. 诪讗讬 讟注诪讗 讚专讘 讚砖专讬 驻讬专讜砖 讚讟注诪讗 讚诪讗谉 讚讗住专 讘专讜专 讛讜讗 讚拽住讘专 讚讻讬讜谉 讚谞讗住专 注诇讬讜 砖注讛 讗' 谞讗住专讛 注诇讬讜 注讜诇诪讬转:



诪砖讜诐 讚讛讜讬讗 讬讘诪讛 讘砖注转 谞驻讬诇' 讜谞讗住专' 讻砖拽讚砖 讗讞讜转讛 讜讞讝专讛 讜讛讜转专' 讻砖诪转' 讗砖转讜 转讞讝讜专 诇讛转讬专讛 讛专讗砖讜谉 讜讗"转 讜讗诇讬讘讗 讚专讘 诇诪讛 诇讬讛 诇诪讬谞拽讟 砖讛讜转专讛 讘转讞诇讛 讚讛讗 砖专讬 讘专讬砖 讻讬爪讚 讗祝 讻砖谞讗住专讛 讘谞驻讬诇转讛 讜讗讞"讻 讛讜转专讛 讬"诇 讚讛转' 讚讗讬住讜专' 诪砖讜诐 讝讬拽讗 讚专讘谞谉 讗讘诇 讘讝讜 砖讗讬住讜专讛 讚讗讜专讬讬转' 诪砖讜诐 拽讚讜砖讬 讗讞讜转讛 讗讬诇讜 谞讗住专' 讗讬住讜专 讝讛 讘转讞诇转' 诇讗 讛讬讛 诇讛 讛转专 讻讚讗诪专讬' 讛转诐 讘讛讚讬' 讚诪讜讚讛 专讘 讘讗讬住讜专 讚讗讜专讬讬转':



诇讘转专 讚谞驻拽 讗诪专 讗诪讗讬 诇讗 讗诪专转 诇讬讛 专' 讗诇注讝专 讛讬讗 讚讗诪' 讜讻讜' 驻讬' 讜讗谞讗 讚讗诪专讬 讻专讘谞谉 讚驻诇讬讙讬 注诇讬讛 讚转谞讬讗 讛诪讙专砖 讗砖转讜 讜讛讞讝讬专 讜诪转 诪砖讜诐 专' 讗诇注讝专 讗诪专讜 讞讜诇爪转 讜诇讗 诪转讬讬讘诪转 讜讛转诐 讘驻专拽 讘"砖 讗讬转诪专讜 讘讬讛 转专讬 讟注诪讬 讗讬讻讗 诪讗谉 讚讗诪' 讻专' 讗诇注讝专 诪住驻拽讗 诇讬讛 讚讬诇诪' 谞砖讜讗' 讛专讗砖讜谉 诪驻讬诇讬谉 讻讬讜谉 砖讙专砖' 谞讗住专' 注诇 讗讞讬讜 诪砖讜诐 讗砖转 讗讞 讜砖讜讘 讗讬谉 诇讛 讛讬转' 讗讜 讚讬诇诪讗 诪讬转讛 诪驻诇转 讜诇讗 谞讗住专讛 注诇 讗讞讬讜 诇讗讞专 谞驻讬诇讛:



讜讗讬讻讗 诪讗谉 讚驻专讬砖 讚驻砖讬讟' 诇讬讛 诇专' 讗诇注讝专 讚诪讬转讛 诪驻诇' 讜讛讗 诪讚讬谞讗 砖专讬讗 诇讬讘诐 讗诇讗 讚讙讝专 讙讚讜诇' 讗讟讜 诪讙专砖 讗转 讗砖转讜 拽讟谞讛 砖讛砖讬讗讛 诇讜 讗讘讬讛 砖讙讬专讜砖讬讛 讙诪讜专讬诐 诪谉 讛转讜专讛 讜拽讬讬诪讗 讘讗讬住讜专 讗砖转 讗讞 讜讗讬谉 讞讝专转讛 讗诇讗 诪讚专讘谞谉 讜讗讬谞讛 讬讘诪讛 诪谉 讛转讜专讛 讻诇诇 讗诇讗 讗砖转 讗讞 砖诇讗 讘诪拽讜诐 诪爪讜讛 讜住讜讙讬讬谉 讛讻讗 诇诇讬砖谞' 讘转专讗 讚讗讬住讜专讗 砖诇 讝讜 讗讬谞讜 讗诇讗 诪讚专讘谞谉 讙讝讬专讛 讗讟讜 拽讟谞讛 讜讛讜讬讗 诇讛 讬讘诪讛 砖讛讜转专讛 讘砖注转 谞砖讜讗讬谉 讜谞讗住专讛 讻砖讙专砖讛 讜讞讝专讛 讜讛讜转专讛 转讞讝讜专 诇讛转讬专讗 讛专讗砖讜谉 讚讗讬诇讜 诇诇讬砖谞讗 拽诪讗 讗讬住讜专 讚专' 讗诇注讝专 诪砖讜诐 讞砖砖 讗讬住讜专 转讜专讛 讚谞砖讜讗讬谉 讛专讗砖讜谞讬' 诪驻讬诇讬谉 讜讘讗讬住讜专 转讜专讛 诪讜讚讛 专讘 砖诇讗 转讞讝讜专 诇讛转讬专讛 讛专讗砖讜谉 讜讛讗 讚谞拽讟讬' 诇讛 住转诪讗 诪砖讜诐 讚诇讬砖谞讗 讘转专讗 讚讗诪专谉 注讬拽专 诇专讘 讗砖讬 讜转谞讬讗 讻讜讜转讬讛:



讜讗"转 讜诇讛讗讬 诇讬砖谞讗 砖讬讬讱 砖驻讬专 诇讬砖谞讗 讚讛讜转专 讜谞讗住专讛 讚诪讛讜 讛转专 讚转讞诇转' 讻讬讜谉 讚诪讬转讛 诪驻诇转 讜讬"诇 讚讗讛"谞 诪讬讛讜 诇专讘 诇讗 砖讗谞讬 诇讬讛 讘讛讗 讻讚讗讬' 讘驻' 讻讬爪讚 讜注讜讚 讚讚讬讬拽讬 诇讬砖谞讗 讚专' 讗诇讬注讝专 讚转谞讬 讛转诐 讛讜讗讬诇 讜注诪讚讛 注诇讬讜 砖注讛 讗讞转 讘讗讬住讜专 讗诇诪讗 诇讗 砖讗谞讬 诇讬讛 讘讬谉 砖谞讗住专讛 讘转讞诇转' 讗讜 砖讛讜转专讛 讜谞讗住专讛 讜讞讝专讛 讜讛讜转专讛 讜讛讗 讚讗讜转讘讬讛 专讘 讛诪谞讜谞讗 诇专讘 诪讘专讬讬转讗 讚讙' 讗讞讬谉 讛拽砖讜 讘转讜住' 讗诪讗讬 诇讗 讗拽砖讬' 诇讬讛 讗诪转谞讬' 讚讚' 讗讞讬' 砖谞讬诐 诪讛谉 谞砖讜讗讬谉 砖转讬 讗讞讬讜转 讜诪转讜 讛专讬 讗诇讜 讞讜诇爪讜转 讜诇讗 诪转讬讬讘诪讜转 讻讚讗讜转讬讘 诪讬谞讬讛 专' 讬讜住讬 讘专 讞谞讬谞讗 诇专' 讬讜讞谞谉 讘专讬砖 驻' 讚' 讗讞讬' (讚祝 讻"讝) 讜讬"诇 讚专讘 讛诪谞讜谞讗 讘转专讗 讛讜讗 讜讛讜讗 讬讚注 专' 讬讜讞谞谉 诇讘专 诪讛诇讻转讗 讜讗诪专 讗讞讬讜转 讗讬谞讬 讬讜讚注 诪讬 砖谞讗讛. 讗"谞 讚讗讬 诪讛转诐 讛"讗 诪砖讜诐 讚讘讞讬讬 讗讞讜转讛 讜讗住讜专 诇讘讟诇 诪爪讜转 讬讘诪讬谉 讗讘诇 讛讻讬 讚诇讗讞专 诪讬转讛 讜诇讬讻讗 诇诪讬诪专 讛讻讬 砖专讬 讜讗"转 讜讛转诐 讘驻"讚 讗讞讬' 讗诪讗讬 诇讗 讗讜转讘讜讛 诇专' 讬讜讞谞谉 诪讛讗讬 讬"诇 诪砖讜诐 讚讛讗 讚诪转讜拽诪讗 讻专' 讗诇注讝专 讻讚讗讬转讗 讛转诐 讘讛讚讬':



讛讚专 讗诪专 专讘讗 讗讬诪讜专 讻专' 讗诇注讝专 讚讘砖注转 谞驻讬诇' 诇讗 讞讝讗 讚诪拽诪讬 诪讬转转 讗讞讬谉 讗讬转住专' 注诇讬讛 讜讘讛讛讬讗 讛讜讗 讚讗住专 专' 讗诇注讝专 讙讚讜诇讛 讗讟讜 拽讟谞讛 讜诇讚讬讚讬讛 诇讬讻讗 讗讬住讜专 谞驻讬诇讛 讻诇诇 讜诇讛讻讬 砖专讬 讗讘诇 讛讬讻讗 讚讞讝讬讗 讘砖注转 谞驻讬诇讛 讻讬 讛讗 讚讬讚谉 诪讬 砖诪注转 诇讬讛 诇专' 讗诇注讝专 讚讗住专 讜驻诇讬讙 注诇讬讛 讚转讬诪讗 讗谞讗 讚讗诪专讬 讻专讘谞谉 讛讗 讜讚讗讬 诇讗 砖诪注转 诇讬讛 讻诇诇 讚驻诇讬讙 讘讛讗 讜讗"转 讘专讬讬转讗 讚诇注讬诇 诇诪讗谉 诇专诪讬讬讛 诇讗 专' 讗诇注讝专 讜诇讗 专讘谞谉 讗诇讗 注"讻 诇讗 讚诪讬讗 诪转谞讬' 讚诇注讬诇 讚讗讜转讬讘 专讘 讛诪谞讜谞' 诇讗讬讚讱 讚驻诇讬讙讬 专' 讗诇注讝专 讜专讘谞谉 讜讗谞讗 讗诪讬谞讗 诇讱 讘诪讙专砖 驻诇讬讙讬 诪讟注诪讬 讚讻转讬讘谞讗 诇注讬诇 讗讘诇 诪转谞讬' 讚"讛 讛讬讗 讜讛讚专 拽讜砖讬' 讚专讘 讛诪谞讜谞讗 诇讚讜讻转讛 讜驻专拽讬 讚讜讚讗讬 讗砖讻讞谉 诇专讘讬 讗诇注讝专 讚讗住专 讛讬讻讗 讚讞讝讬讗 讘砖注转 谞驻讬诇' 讚转谞讬' 专' 讗诇注讝专 讗讜诪专 诪转' 讗砖转讜 驻讬' 讜讻讬讜谉 讚讻谉 砖驻讬专 讗讬讻讗 诇诪讬诪专 讚诪转谞讬' 讚诇注讬诇 专' 讗诇注讝专 讛讬讗 讜讗谞讗 讚讗诪专讬 讻专讘谞谉:



讜讗诪专讬谞谉 讚讗"讻 诇讬诪讗 讚砖诪讜讗诇 讜专讘 讗砖讬 讚讗诪讜专 讻专' 讗诇注讝专 讜诪讛讚专讬 讗驻讬' 转讬诪讗 专讘谞谉 注"讻 诇"驻 专讘谞谉 讗诇讗 讘诪讙专砖 讚诇讬转 讘讛 诇专讘谞谉 砖讜诐 讗讬住讜专 谞驻讬诇讛 讗讘诇 诪转谞讬' 讚讙' 讗讞讬谉 讜讗讬讚讱 讚专' 讗诇注讝专 讚拽转谞讬 诪转讛 讗砖转讜 讗住讜' 讘讬讘诪转讜 讗驻讬' 专讘谞谉 讛讬讗 讜讗"讛 讛诇讻转' 讻专讘 讚专' 讬讜讞谞谉 拽讗讬 讻讜讜转讬讛 讘专讬砖 驻"讚 讗讞讬谉:



诪转谞讬转讬谉 讛讬讘诪讛 诇讗 转讞诇讜抓 讜讻讜' 诪驻专砖 诇讛 讘讙诪':



专讘讬 讬讛讜讚' 讗讜' 讛谞砖讜讗讜转 讬转讗专住讜 驻讬' 讚诇讗 讙讝专 讗专讜住讛 讚诇讬转 讘讛 讞砖砖 注讬讘讜专 讗讟讜 谞砖讜讗讛 讜讘谞砖讜讗讛 谞诪讬 诇讗 讙讝专 讗讬专讜住讬谉 讗讟讜 谞砖讜讗讬谉:



专讘讬 讬讜住讬 讗讜诪专 讻诇 讛谞砖讬诐 讬转讗专住讜 驻讬专砖 讞讜抓 诪谉 讛讗诇诪谞讛 诪驻谞讬 讛讗讬讘讜诇 驻专砖"讬 讝"诇 专' 讬讜住讬 讗谞砖讜讗讬' 拽讗讬 讜诇讗 诇诪注讜讟讬 讗专讜住讛 诪诇讛谞砖讗 讚讛讗 讘讛讘讞谞讛 讟驻讬 诪拽讬诇 专' 讬讜住讬 诪专' 讬讛讜讚讛 讻讚讗讬转' 讘砖诇讛讬 驻"讚 讗讞讬谉 讜诇讗 讗转讗 专' 讬讜住讬 诇讗驻诇讜讙讬 讗诇讗 讘谞砖讜讗讛. 讜讗讬谉 讝讛 诪讞讜讜专 讚诪讗讬 诪拽诇 讘讛讘讞谞讛 专"讬 讟驻讬 诪专' 讬讛讜讚讛 讘砖诇讛讬 讚' 讗讞讬谉 讘讟注诪' 讚专讘讗 讚拽住讘专 讗砖讛 诪讝谞讛 诪转讛驻讻转 讜专' 讬讛讜讚讛 讞讬讬砖 砖诪讗 诇讗 谞转讛驻讻' 讬驻讛 讜转专讜讬讬讛讜 诇讗 讙讝专讜 讝谞讜转 讗讟讜 谞砖讜讗讬谉 诪砖讜诐 讚诇讗 砖讻讬讞 讗讘诇 讘讙讝讬专讛 讚讛讻讗 讚讙讝专讬 讗讬专讜住讬谉 讗讟讜 谞砖讜讗讬谉 讗驻砖专 讛讜讗 讚诪讞诪讬专 专讘讬 讬讜住讬 讟驻讬 诪专讘讬 讬讛讜讚讛 转讚注 讚讛讗 讗转讬 诇讜诪专 讘讙诪专' 讚讗讬讻讗 讘谞讬讬讛讜 谞砖讜讗讛 诇讬讗专住 讚专' 讬讛讜讚讛 砖专讬 讜专' 讬讜住讬 讗住专 讜诇讗 驻专讻讬谞谉 诪讛讛讬讗 讚砖诇讛讬 驻"讚 讗讞讬谉 讚诪拽诇 专讘讬 讬讜住讬 讟驻讬 诪专' 讬讛讜讚讛 讗诇讗 讜讚讗讬 讚讛讛讬讗 诇讗讜 专讗讬讛 讛讬讗 诪讟注诪讗 讚讗诪专谉 讜诪转谞讬' 砖驻讬专 讗讬讻讗 诇讗讜拽讜诪讬 讻驻砖讜讟讛 讚讻诇 讛谞砖讬诐 讬转讗专住讜 谞拽讟 讘讚讜拽讗 讚诇讗 讙讝专讬 讗讬专讜住讬谉 讗讟讜 谞砖讜讗讬谉 讜讘谞砖讜讗讬谉 讗住专 讗驻讬' 讘拽讟谞讛 讜讘转讜诇讛 讜讘讻诇讛讜 谞砖讬诐 讚专讬砖讗 诪讬讬专讬 讜诇讗 砖专讬 讘讛讜 讗诇讗 讗讬专讜住讬谉 讜讙讝专 谞砖讜讗讬谉 讚讗专讜住讛 讗讟讜 谞砖讜讗讬谉 讚谞砖讜讗讛 讜诇讗 讙讝专 讗讬专讜住讬谉 讗讟讜 谞砖讜讗讬谉 讜讗驻讬诇讜 讘谞砖讜讗讛 讜诇讗 讙讝专 讝谞讜转 讗讟讜 谞砖讜讗讬谉 讜讻讚讘注讬' 诇诪讬诪' 诇拽诪谉 讜讬讛讗 诪讞诪讬专 讘讙讝专讜' 诪专' 讬讛讜讚讛:





转讜住驻讜转 讬砖谞讬诐

讗) 讜注讜讚 拽砖讛 讚诇驻"讛 讛讬讻讗 讚谞讜诇讚讛 诇讗讞专 讞诇讬爪转 讗讞讜转讛 转砖转专讬 爪专转讛 讚讛讗 诇讗 讗转讬讗 讘讛讚讛 诇讘"讚 讜讗"讻 诪转谞讬' 诇讗 诪讬讬专讬 讘讻诇 注谞讬谉 讜注讜讚 拽砖讛 讚驻"讛 讚讗祝 讘谞砖讜讗讜转 诇谞讻专讬 讗住讬专谉 诇讬讛 讜讗诪讗讬 讛诇讗 讗祝 讗诐 讛讬转讛 爪专讛 注诪讛 诪诪砖 砖专讬讗 诇讬讛 讻讬讜谉 讚讗讬谞讛 诪讗讞讬谉 讚讗讬谉 爪专讛 讗诇讗 诪讗讞 讜讙诐 诇驻"讛 拽砖讛 讛诇砖讜谉 讚谞拽讟 讘诪转谞讬' 讚爪专转 拽专讜讘转 讞诇讜爪讛 讚讛讗 诇讗 诪拽专讬讬讗 爪专讛 讗诇讗 诪讗讞 讜谞专讗讛 诇驻专砖 讚讛"拽 讛讱 讚讗诇讗 讘讛讚讬讛 诇讘讬 讚讬谞讗 讻诇讜诪专 砖讛讜诇讻转 注诐 讛讗讬砖 诇讘"讚 诇讞诇讜抓 讜诇讬讬讘诐 讙讝专讜 讘讛 专讘谞谉 诇讗住讜专 拽专讜讘讜转讬讛 讻诪讜 拽专讜讘讬 讙专讜砖转讜 讜讗诐 讻谉 讗住讜专 讘爪专转讛 讻诪讜 讘爪专转 讙专讜砖转讜 讜讘谞砖讜讗讜转 [诇谞讻专讬] 诇讗 诪讬讬专讬 讗讘诇 讛讱 讚诇讗 讗讝诇讗 诇讘"讚 讘讛讚讬讛 讚讛讬讬谞讜 讛爪专讛 砖讗讬谞讛 讛讜诇讻转 注诪讜 诇讘"讚 砖讛专讬 诇讗 注砖讛 讘讛 诪注砖讛 诇讗 讙讝讜专 专讘谞谉 诇讗住讜专 拽专讜讘讜转讬讛 讜诇讻讱 诪讜转专 讘拽专讜讘转 爪专转 讞诇讜爪转讜:



讛讬讻讗 讚讞讝讬讗 讘砖注转 谞驻讬诇讛 诪讬 讗诪专. 转讬诪讛 讗"讻 诇讗 诪爪讬 讗转讬讗 讗驻讬诇讜 讻专讘谞谉 讜讚诇讗 讻专讘讬 讗诇讬注讝专 讻讚诪驻专砖 讜讗诐 讻谉 诪讗讬 拽讗诪专 讛讚专 讗诪专 讚诪砖诪注 讚注讚讬讬谉 拽砖讛 诇讬讛 讛讱 讚诪讬讬转讬 专讘 讛诪谞讜谞讗 讜诪砖讜诐 讛讻讬 讗砖转讬拽 讛讗 讜讚讗讬 诇讗 拽砖讬讗 诇讬讛 讚讛讗 诪砖讘砖转讗 讛讬讗 砖讛讬讛 专讜爪讛 诇讜诪专 讚诇讗 讗转讬讗 讻专讘讬 讗诇讬注讝专 讜讗"讻 讛讱 讘专讬讬转讗 诇讬转讗 讻诪讗谉 讚讻讬讜谉 讚诇讗 讗转讬讗 讗驻讬' 诇专' 讗诇讬注讝专 讜讻"砖 讗诇讬讘讗 讚专讘谞谉 诇讗 诪爪讬 讗转讬讗 讚讛讗 专讘谞谉 砖专讜 诇讛 诇讙诪专讬 讜讬"诇 讚讬讚注 砖驻讬专 砖谞讜讬讗 讚诇拽诪谉 讚注讚 讻讗谉 拽讗 砖专讜 专讘谞谉 讗诇讗 讚诪砖讜诐 讚谞驻讬诇讛 讜讗讬诇讱 诇讗 诪转住专 注诇讜讬讛 讗讘诇 讛讬讻讗 讚诪谞驻讬诇讛 讜讗讬诇讱 讗转住专 讗驻讬诇讜 专讘谞谉 诪讜讚讜 讚讗住讬专讗 讜诪砖"讛 谞讬讞讗 讛讗 讚拽讗诪专 讜诇讗 诪转讬讬讘诪转 讜讗"讻 砖驻讬专 拽讗诪专 讛讚专 讗诪专 讚讜讚讗讬 讛讬讛 诪转讞专讟 诪诪讛 砖讗诪专 讚讗转讬讗 讗诇讬讘讗 讚专讘讬 讗诇讬注讝专 讚讜讚讗讬 讗转讬讗 讻专讘谞谉 讻讚驻讬' 讜讗"讻 讗砖转讬拽 讘讚讬谉 砖讛专讬 诇讗 讬讚注 诪讛 (讛讬讛) 诇转专抓 诪诪讛 砖讗诪专 转讞讝讜专 诇讛转讬专讛 讛专讗砖讜谉 讚讛讻讗 讞讝讬谞谉 讚讗讬谞讛 诪转讬讬讘诪转 讜诇讗 讗诪专讬谞谉 转讞讝讜专 诇讛转讬专讛 讛专讗砖讜谉:





转讜住驻讜转 专讬"讚

讜诪讜转专 讗讚诐 讘拽专讜讘转 爪专讜转 讞诇讜爪转讜 诪"砖 专讬砖讗 讜诪"砖 住讬驻讗. 讛讗 讚讗讝诇讗 讘讛讚讛 诇讘"讚 讙讝专讜 讘讛 专讘谞谉 讛讱 讚诇讗 讗讝诇讗 讘讛讚讛 诇讘"讚 诇讗 讙讝专讜 讘讛 专讘谞谉 驻讬' 讘砖诇讗讛 讞讜诇爪转 诪讜诇讬讻讗 讗讞讜转讛 砖诪讛 诇讘"讚 讜讻"注 诇讗 讬讚注讬 讛讬 诪讬谞讬讬讛讜 讬讘诪转讜 讜讗讬讻讗 讚住讘专讬 讚专讞诇 讞诇讜抓 讚讻讬 谞住讬讘 爪专转 专讞诇 讚讛讬讬谞讜 爪专讜转 拽专讜讘讜转 讞诇讜爪转讜 讗诪专讜 爪专讜转 讞诇讜爪转讜 谞住讬讘 讗讘诇 讻砖讛讬讘诪讛 讞讜诇爪转 讗讬谉 爪专讜转 拽专讜讘讜转 讞诇讜爪转讜 讛讜诇讻转 注诪讛, 讛诇讻讱 讻讬 谞住讬讘 讗讞讜转 讛爪专讛 诇"讗 讗讞讜转 讞诇讜爪讛 谞住讬讘:





讗专"讟 讘"拽 讗"砖 讛讘讗 注诇 爪专转 讞诇讜爪转讜 讛讜诇讚 诪诪讝专 诪"讟 讘讗讬住讜专讗 拽讬讬诪讛 讜诇讬转 讛"诇 讻讜讜转讬' 诪砖讜诐 讚拽讗讬 专"诇 讗讘诇 专"讬 驻诇讬讙 注诇讬讬讛讜 讜讗诪专 讘讬谉 讛讜讗 讘讬谉 讗讞讬诐 讗讬谞诐 讞讬讬讘讬诐 注诇 爪专转 讞诇讜爪转讜 讗诇讗 诇讗讜 讜讛"诇 讻专"讬 讜讛"诇 讻专"讬 讻讚讻转讘讬谞讗 讘驻"拽.





诪转谞讬转讬谉 讛讞讜诇抓 讜讻讜' 砖"讬 砖拽讬讚砖 讗讞讬讜 讗转 讗讞讜转讛 诪砖讜诐 专讬讘"谞 讗诪专讜 讗讜诪专 诇讜 讛诪转谉 注讚 砖讬注砖讛 讗讞讬讱 讛讙讚讜诇 诪注砖讛. 讞诇爪讜 诇讛 讗讞讬诐 讗讜 讻谞住讜 讬讻谞讜住 讗转 讗砖转讜 诪转讛 讛讬讘诪讛 讬讻谞讜住 诪转 讛讬讘诐 诪讜爪讬 讗讗转 讗砖转讜 讘讙讟 讜讗转 讗砖转 讗讞讬讜 讘讞诇讬爪讛 驻讬' 砖"讬 砖拽讬讚砖 讗' 诪谉 讛讗讞讬诐 讗讞讜转讛 诇讗讞专 谞驻讬诇转讛 诇驻谞讬讜 讜讛讜讝拽拽讛 诇讻讜诇谉 讗"诇 诇诪拽讚砖 讛诪转谉 诪诇讻谞讜住 讚拽讗 驻讙注讬转 讘讗讞讜转 讝拽讜拽讛 注讚 砖讬注砖讛 讗讞讬讱 诪注砖讛 讗讜 诇讬讻谞讜住 讗讜 诇讞诇讜抓 讜转驻拽注 讝讬拽转讛 诪诪讱. 诪转讛 讛讬讘诪讛 讬讻谞讜住 讗转 讗砖转讜 驻讬' 砖讗驻讬诇讜 讻谞住讛 讜诪转讛 诪讜转专转 讘讗讞讜转讛 诪转 讛讬讘诐 讜讗讬谉 砖诐 讗讞 讗讞专 讗诇讗 讝讛 砖拽讬讚砖 诪讜爪讬讗 讗转 讗砖转讜 讘讙讟 诪砖讜诐 讚讛讜讛 讗讞讜转 讝拽讜拽转讜 讜讗住讜专讛 诇讝讛 讜讗转 讗砖转 讗讞讬讜 讘讞诇讬爪讛 讗讘诇 讬讘讜诐 诇讗 讚讛讜讗 讗讞讜转 讙专讜砖转讜. 讜讗讬 拽砖讬讗 讻讬讜谉 讚拽讬讚砖 讗转 讗讞讜转讛 讜讛讬讜 拽讬讚讜砖讬谉 讙诪讜专讬诐 诪讚讗讜专讬讬转讗 转讬驻讜拽 讬讘诪讛 讘诇讗 讻诇讜诐 诪砖讜诐 注专讜讛 讜转砖转专讬 谞诪讬 讗讬讛讬 诇讻讜谞住讛 讚驻拽注讛 讝讬拽转 讛讬讘诪讛 讜诇注讬诇 讗诪专谉 诇讘"砖 讗讬 住"讚 讚诪讗诪专 拽讜谞讛 拽谞讬谉 讙诪讜专 讬注砖讛 诪讗诪专 讜讬拽谞讛 讜讛讻讗 讘拽讬讚讜砖讬谉 讻"注 诇讗 驻诇讬讙讬 讚拽谞讬 拽谞讬谉 讙诪讜专 讘讗讞讜转讛 诪讚讗讜专讬转讗 讜讗驻讬' 讗讬住讜专讗 讚专讘谞谉 诪砖讜诐 讝讬拽讛 诇讬讻讗 讗诇讗 讘讘讬讗讛 讗诐 讛讬' 讘讗 注诇讬' 讘讗诇 拽讬讚讜砖讬谉 讜讛砖转讗 讚讗讬讻讗 拽讬讚讜砖讬谉 转驻拽注 讝讬拽转讛 讜转砖转专讬 讘讘讬讗讛. 转砖讜讘讛. 讚诪"讚 讗讬谉 讝讬拽讛 讛"谞 讚砖专讬 讗驻讬诇讜 讘讗 注诇讬' 诇讻转讞诇讛 讜诇讛驻拽讬注 讝讬拽转讛 讻讚转谞谉 诇拽诪谉 专讙"讗 讗诐 诪讬讗谞讛 诪谞讛 讜讗诐 诇讗 转诪转讬 注讚 砖转讙讚讬诇 讜转爪讗 讛诇讛 诪砖讜诐 讗讞讜转 讗砖讛 讗讘诇 专"讬 讚住讘专 讬砖 讝讬拽讛 讻诇 诪讗讬 讚讗诪专讬 讘拽讬讚讜砖讬谉 讚讗讜专讬讬转讗 讗诪专讬' 诪讚专讘谞谉 讘讝拽讜拽讛 讻讬 讛讬讻讬 讚讗讬谉 拽讚讜砖讬谉 转讜驻住讬谉 讘讗讞讜转 讗砖讛 讚讗讜专讬讬转讗 讛"谞 讚诇讗 转驻住讬 拽讚讜砖讬谉 讘讗讞讜转 讗砖讛 讚讗讜专讬讬转讗 讛"谞 讚诇讗 转驻住讬 拽讚讜砖讬谉 讘讗讞讜转 讝拽讜拽讛 讚专讘谞谉 讜诪"讛 诇讗 诪驻拽注讬' 拽讚讜砖讬' 讝讬拽转 讚讬讚讛 讜讗诪专讬 诪讜爪讬讗 讗转 讗砖转讜 讘讙讟 讜讗转 讗砖转 讗讞讬讜 讘讞诇讬爪讛.





讗诪专 砖诪讜讗诇 讛"诇 讻专讬讘"讘 讗讬讘注讬讗 诇讛讜 诪转讛 讗砖转讜 诪讛讜 讘讬讘诪转讜 专讘 讜专"讞 讚讗诪专讬 转专讜讜讬讬讛讜 诪转讛 讗砖转讜 诪讜转专 讘讬讘诪转讜 讜砖诪讜讗诇 讜专讘 讗住讬 讚讗诪专讬 转专讜讜讬讬讛讜 诪转讛 讗砖转讜 讗住讜专 讘讬讘诪转讜 讗"专 诪"讟 讚专讘 诪砖讜诐 讚讛讜讬 讬讘诪讛 砖讛讜转专讛 讜谞讗住专讛 讜讞讝专讛 讜讛讜转专讛 转讞讝讜专 诇讛讬转专讛 讛专讗砖讜谉 讜拽讬讬"诇 讻讜讜转讬' 讘讗讬住讜专 讜讻"砖 讚拽讗讬 专"讬 讻讜讜转讬' 讻讚讗诪专讬' 讘驻讬专拽讬谉 讚诇注讬诇.





讗专"讛 讗"专 砖转讬 讗讞讬讜转 讬讘诪讜转 砖谞驻诇讜 诇驻谞讬 讬讘诐 讗' 诪转讛 讛专讗砖讜谞讛 诪讜专转 讘砖谞讬' 讜讗爪"诇 诪转讛 砖谞讬' 砖诪讜专转 讘专讗砖讜谞讛 诪砖讜诐 讚讛讜"诇 讗讞讜转 讬讘诪讛 砖讛讜转专讛 讜谞讗住专讛 讜讞讝专讛 讜讛讜转专讛 转讞讝讜专 诇讛讬转专讛 讛专讗砖讜谉 专"讬 讗诪专 诪转讛 砖谞讬' 诪讜转专 讘专讗砖讜谞讛 讗讘诇 诪转讛 讛专讗砖讜谞讛 讗住讜专 讘砖谞讬' 砖讛转讞讞转 谞驻讬诇转讛 谞驻诇讛 讘讗讬住讜专 讜讛诇' 讻专"讬:





诪转谞讬转讬谉 讛讬讘诪讛 诇讗 转讞诇讜抓 讜诇讗 转转讬讘诐 注讚 砖讬讛讬' 诇讛 讙"讞 讜讻谉 砖讗专 讻诇 讛谞砖讬诐 诇讗 讬谞砖讗讜 讜诇讗 讬转讗专住讜 注讚 砖讬讛讬' 诇讛诐 讙"讞 讗' 讘转讜诇讜转 讜讗' 讗诇诪谞讜转 讜讗' 讘注讜诇讜转 讜讗' 讙专讜砖讜转 讜讗' 讗专讜住讜转 讜讗' 谞砖讜讗讜转 专"讬 讗讜诪专 讛谞砖讜讗讜转 讬转讗专住讜 讜讛讗专讜住讜转 讬谞砖讗讜 讞讜抓 诪谉 讛讗专讜住讜转 砖讘讬讛讜讚讛 砖诇讘讜 讙诐 讘讛 专' 讬讜住讬 讗讜诪专 讻诇 讛谞砖讬诐 讬转讗专住讜 讞讜抓 诪谉 讛讗诇诪谞讛, 讻讜诇讛 诪驻专砖讛 讘讙诪专讗.





诪讛专砖"讗 - 讞讬讚讜砖讬 讛诇讻讜转

讙诪专讗 讗"诇 专"讗 讛讬讗 讚讗诪专 讻讬讜谉 砖注诪讚讛 注诇讬讜 讻讜' 讘讗讬住讜专 讻讜' 讬砖 诇讚拽讚拽 诇驻讬 讚讘专讬 讛转讜住' 讚专讘 诪讜讚讛 讘讗讬住讜专 讚讗讜专讬讬转讗 讛讬讻讗 讚诇讗 讛讜转专讛 讚讗住讜专 讜讗"讻 注"讻 专讘 讙讜驻讬讛 讻专"讗 住讘讬专讗 诇讬讛 讚讗讜住专 讘讛讛讬讗 讚讛诪讙专砖 讗砖转讜 讜讛讞讝讬专讛 讚讛转诐 谞诪讬 诇讗 讛讜转专讛 讜讬砖 诇讬讬砖讘 讘讚讜讞拽 讚专讘 谞诪讬 住讘讬专讗 诇讬讛 讻转讬专讜爪讗 讚诇拽诪谉 讗诇讬讘讗 讚砖诪讜讗诇 讜专讘 讗住讬 讚注"讻 诇讗 拽诪驻诇讙讬 专讘谞谉 注诇讬讛 讚专"讗 讗诇讗 诪砖讜诐 讚诪谞驻讬诇讛 讜讗讬诇讱 诇讗 诪讬转住专 讻讜' 讜拽"诇 讗讱 爪"注 诇讚讘专讬 讛转讜住' 讚讬砖 诇讞诇拽 讘讬谉 讝讬拽讛 讚专讘谞谉 诇讗讬住讜专 讚讗讜专讬讬转讗 讗"讻 诪讗讬 拽诪讬讬转讬 转诇诪讜讚讗 诪讛讗 讚转谞讗 专"讗 诪转讛 讬讘诪转讜 诪讜转专 讘讗砖转讜 讻讜' 讚讗转讬讗 讘专讬讬转讗 讚讙' 讗讞讬谉 讻讜' 讻专"讗 讚讛讗 讗讬讻讗 诇诪讬诪专 讚注"讻 诇讗 拽讗诪专 专"讗 讛转诐 讗诇讗 讘讗讬住讜专 讚讗讜专讬讬转讗 讗讘诇 讘讝讬拽讛 讚专讘谞谉 讻讛讛讬讗 讚讙' 讗讞讬谉 诇讗 讜拽"诇:





诪讛专砖"讗 - 讞讬讚讜砖讬 讛诇讻讜转 诪讛讚讜"讘

讘转讜住' 讘讚"讛 诪"讟 讚专讘 讻讜' 砖专讬 专讘 讗驻讬诇讜 诇讗 讛讜转专讛 诇讻转讞诇讛 讻讜' 讚讜拽讗 讘讝讬拽讛 讚专讘谞谉 讻讜' 注讻"诇 诇驻讬 讝讛 注讚讬驻讗 讛"诇 诇诪驻专讱 讛转诐 诪讛讛讬讗 讚讙' 讗讞讬谉 讚讛讻讗 讚讗驻讬诇讜 讘讛讜转专讛 诇讻转讞诇讛 讗住专 诇讬讬讘诐 讜讛转诐 砖专讬 专讘 讗驻讬' 诇讗 讛讜转专讛 讜讚讜"拽:





诪讛专"诐

转讜住' 讚"讛 讛讱 讚讗讝诇讗 讘讛讚讛 讜讻讜' 注讚 讜诇注讬诇 讘专讬砖 讚' 讗讞讬谉 讙讘讬 讛转讞讬诇 讘讗讞讬讜转 讜讻讜'. 谞"诇 讚讻谉 讚诇注讬诇 讜讻讜' 诪讬讬转讬 诇诪转谞讬' 讚讛讻讗 讜诪砖诪注 诪砖讜诐 讚讗讬讬讚讬 砖砖谞讬讛诐 谞砖讜讗讜转 诇讗讞讬诐. 讜驻讬' 讛拽讜谞讟专住 讬砖 诇讬讬砖讘 拽爪转 讜讻讜'. 谞"诇 讛讗 讚专"诇 讚驻讬专讜砖讜 砖诇 专砖"讬 讚驻讬' 讛讗 讚讗讝诇讗 诇讘"讚 讻砖诇讗 讞讜诇爪转 诪讜诇讬讻讛 讗讞讜转讛 注诪讛 诇讘"讚 讜讻讜' 讬砖 诇讬讬砖讘讜 讜讗讬谉 讗谞讜 爪专讬讻讬谉 诇砖谞讜转 驻讬专讜砖讜 专拽 讘诪讛 砖诪砖诪注 诪驻讬专讜砖讜 讚讗驻讬诇讜 砖转讬讛谉 谞砖讜讗讬诐 诇谞讻专讬 讘讝讛 讬砖 诇砖谞讜转 诪驻讬专讜砖讜 讜讻谉 讜诇驻专砖 讚讘谞砖讜讗讛 诇讗讞讬讜 讗讬讬专讬 讜诇讗 诇谞讻专讬 讗讘诇 驻讬' 讚砖诪注转讬谉 谞砖讗专 讻驻讬专讜砖讜 讜讻谉 谞"诇 诇驻专砖 讚注转 讛转讜住':


讚"讛 讛讚专 讗诪专 讗讬诪专 讚讗诪专 专"讗 讜讻讜' 讗讻转讬 讛讜讛 诪爪讬 诇诪讬诪专 讜讻讜'. 驻讬' 讻诪讜 注讜讚 讛讜讛 诪"诇 专"诇 讘诇讗 讞讬诇讜拽 讝讛 讚诪讞诇拽 讘讬谉 讛讬讻讗 讚诇讗 讞讝讬讗 诇讬讛 讘砖注转 谞驻讬诇讛 讜讘讬谉 讛讬讻讗 讚讞讝讬讗 讛讜讛 诪爪讬 诇诪讬诪专 讚诇讗 讚诪讬 讛讛讬讗 讚专"讗 诇讛讱 讚讛讻讗 讚讛讛讬讗 讚专"讗 讗讬转 诇讬讛 讟注诪讬诐 讗讞专讬诐 讛诪驻讜专砖讬诐 诇拽诪谉 驻' 讘"砖 (讬讘诪讜转 讚祝 拽"讟) 讚诇讗 砖讬讬讻讬 讛讻讗:





讞讻诪转 砖诇诪讛

专砖"讬 讘讚"讛 注讚 砖讬注砖讛 讻讜' 讜转注拽专 讝讬拽转讛 诪诪讱 讻爪"诇 讜讛住"讚:


讘讚"讛 专讘讬 讗诇讬注讝专 讛讬讗 讻讜' 讙专讜砖转 讗讞 讜讘砖注转 讻讜' 讛讚"讗:


讘讚"讛 讻诇 讛谞砖讬诐 讻讜' 拽讗诪专 诇讬讛 讻诇 讛谞砖讬诐 讻讜' 讻爪"诇:


转讜住' 讘讚"讛 讛讱 讚讗讝诇讗 讻讜' 讗诇讗 讚讜拽讗 讘诪爪讜讛 讻讜'. 谞"讘 谞"诇 讚诪讝讜 讗讬谉 专讗讬讛 讻诇诇 讚诇注讬诇 讘驻"拽 讚讗讜专讬讬转讗 拽讗诪专 讚讬诇讬祝 诪拽专讗 讗讘诇 讛讻讗 诪讚专讘谞谉 拽讗诪专 讜讚讜"拽 讗诇讗 讚住讘讬专讗 诇讛讜 诇转讜住' 讚讻注讬谉 讚讗讜专讬讬转讗 转拽谞讜 讜拽"诇:


讘讗"讚 讜讗驻讬' 专讞诇 砖讛讬讗 拽专讜讘转 爪专转 讞诇讜爪讛 砖专讬讗 讻讜' 讻爪"诇:





专砖"砖

讙诪专讗 诪讗讬 讜讻谉 讗讬诪讗 讗讘诇 讛诪讙专砖. 拽"诇 讚讘驻住讞讬诐 (诪讛 讘) 诪砖谞讬 专"讬 讻讛"讙 讜诪拽砖讛 诇讬讛 讗讘讬讬 讛讗 讜讻谉 讻讜' 拽转谞讬 注"砖:



砖诐 专"讗 讛讬讗 讚讗诪专 讻讬讜谉 砖注诪讚讛 注诇讬讜 砖注讛 讗' 讘讗讬住讜专 讻讜'. 注讬' 专砖"讗 砖谞专讗讛 诪讚讘专讬讜 讚讛讛讬讗 讚讛诪讙专砖 诪讬拽专讬 诇讗 讛讜转专讛 讜诇讗 诪讞讜讜专 讻诇诇 讚讛讗 诇讛"讟 注"讻 住"诇 讚谞砖讜讗讬谉 诪驻讬诇讬诐 讜讗"讻 拽讜讚诐 砖讙讬专砖讛 诪讬拽专讬讗 诪讜转专转 讜讻"诪 诇讬砖谞讗 砖注诪讚讛 注诇讬讜 砖注讛 讗' 讘讗讬住讜专 讚讛讜转专讛 诪注讬拽专讗:



转讚"讛 诪"讟 讚专讘. 诇讻讗讜专讛 讚讘专讬讛诐 讻讛讜讜讬讬转谉 讛诪讛 讚讘专讬 讛讙诪专讗 注爪诪讜 砖诐 讘驻' 讚"讗 注"砖:



转讚"讛 讜讗诪讗讬. 讛谉 诇专讘 讚诇注讬诇 诇拽"诪 诪讛讱 讘专讬讬转讗 诇驻诪砖"讻 砖诐 讘讚"讛 讗讘诇 讘砖诐 专"讞 讜诇讻谉 诇讗 驻专讬讱 讛转诐 谞诪讬 专讬讘"讞 诪诪转谞讬转讬谉 讚讚"讗 诇专讘 讜讻诪砖"讻 讛转讜住' 砖诐 讘讚"讛 讗讬转讬讘讬讛 讜讛专砖"讗 砖诐 (讻讞) 讘转讚"讛 讛讱 注"砖 讗讘诇 诇专讬讜"讞 砖诐 砖驻讬专 讬砖 诇讛拽砖讜转 诪讛讱 讘专讬讬转讗 讗讜诇诐 讻讘专 讛拽砖讛 砖诐 专讬讘"讞 讗诇讬讜 讻讛"讙 诪诪转谞讬转讬谉 讚砖诐 讜讛砖讬讘讜 讚讗讬谞讜 讬讜讚注 诪讬 砖谞讗讛:



砖诐 讘诪砖谞讛 讗讞讚 谞砖讜讗讜转 讜讗讞讚 讗专讜住讜转. 讘注讬专讜讘讬谉 讛讙讬' 诇讛讬驻讱 讜讻"诪 讘讙诪专讗 诇拽诪谉 (诪讘 讘). 讜注讬' 转讜住' 讻转讜讘讜转 (讻 讘) 住讚"讛 讗讞讚 讜讘砖"诪:



砖诐 讞讜抓 诪谉 讛讗专讜住讜转 砖讘讬讛讜讚讛. 注转讜讬"讟 砖讻' 讚诇讗 讻诇 砖讘讬讛讜讚讛 讜讛讘讬讗 专讗讬讛 诪诪"讛 驻"拽 讚讻转讜讘讜转 讜讻"讻 砖诐 讘讬转专 讘讬讗讜专. 讜诇讻讗讜专讛 讬砖 诇讞诇拽 讘讬谉 讗讬住讜专讗 诇诪诪讜谞讗 讚讘讗讬住讜专 讗讬讻讗 诇诪讬诪专 讚诇讗 驻诇讜讙 讗讘诇 诪讚讞讝讬谞谉 讘讘专讬讬转讗 讚专讚讜驻讛 诇拽诪谉 讘讙诪专讗 (诪讘 讘) 讚专"讬 诪转讬专 讗"讻 讻砖"讻 讘讝讛 讜砖驻讬专 讚拽讚拽:





讞讬讚讜砖讬 专讘讬 注拽讬讘讗 讗讬讙专

诪转谞讬' 讛讬讘诪讛 诇讗 转讞诇讜抓 讜诇讗 转转讬讘诐 注讚 砖讬砖 诇讛 砖诇砖讛 讞讚砖讬诐.
转讬诪讗 讗诪讗讬 转住讙讬 讘讙' 讞讚砖讬诐 诇讬讘注讬 讙' 讞讚砖讬诐 讜讙' 讬诪讬诐 讚讚诇诪讗 诇讗 谞拽诇讟 讛讝专注 注讚 讬讜诐 讙', 讜讘转讜住' 诇注讬诇 讘驻讬专拽讬谉 (讚祝 诇讝 注"讗 讚"讛 专讜讘 讛讬讜诇讚讜转) 讛拽砖讜 讻谉 诇注谞讬谉 讛讘讞谞讛 讜转讬专讜爪诐 诇讗 砖讬讬讱 讛讻讗, 讜讗讬谉 诇讜诪专 讚专讜讘 讛谞拽诇讟讬诐 拽讜诇讟讬诐 讘讬讜诐 讗' 讜讗讝诇讬谞谉 讘转专 专讜讘讗, 讝讛 讗讬谞讜, 讚讛专讬 讛专砖讘"讗 讘转讛"讗 (讚祝 拽驻讜 注"讘) 讘诪转谞讬' 讚住驻"讙 讚谞讚讛, 讜讛诪驻诇转 诇讬讜诐 诪"讗 转砖讘 诇讝讻专 讜诇谞拽讘讛 讜诇谞讚讛. 讻转讘 讚讛讟注诐 讚转砖讘 诇谞讚讛 讚讚诇诪讗 谞拽诇讟 讛讝专注 讘讬讜诐 讘' 讜讛讜讬 注转讛 诪讬讗 讘注诇诪讗 注讬讬"砖, 讛专讬 讚诇讗 诪砖讜讜讬谞谉 讝讛 诇专讜讘 讚谞拽诇讟 讘讬讜诐 讗', 讜讬"诇 讚砖讗谞讬 讛转诐 讻讬讜谉 讚讛驻讬诇讛 讘驻谞讬谞讜 讗转专注 讛专讜讘 讚诇讗讞专 砖谞注砖讛 讘谉 诪' 讬讜诐 讗讬谉 讚专讱 诇讛驻讬诇 讜诪讜专讛 讬讜转专 讚注讚讬讬谉 诇讗 讛讬讛 讜诇讚 专拽 诪讬讗 讘注诇诪讗.
讜诇驻"讝 讛讬讛 诪拽讜诐 诇讜诪专 讚讚讜拽讗 讘诪驻诇转 讘讬讜诐 诪"讗 诇砖讬诪讜砖讛 讜诇讗 砖诪砖讛 讘谞转讬诐 讚讬砖 专讜讘 讚讛讜讗 诪"讗 讬讜诐 讚专讜讘 讛谞拽诇讟讬诐 谞拽诇讟讬诐 讘讬讜诐 讗' 讚专讜讘 砖谞注砖讜 讜诇讚 讗讬谉 诪驻讬诇讜转 讗讘诇 砖诪砖讛 讘谞转讬诐 讬砖 诇讜诪专 讚转砖讘 专拽 诇谞讚讛 诪讻讞 讛专讜讘 讚讻砖谞注砖讛 讜诇讚 讗讬谉 诪驻诇转 讜诇讬讻讗 专讜讘 讻谞讙讚讛 讚讚诇诪讗 谞拽诇讟 讘转砖诪讬砖 讛讗讞专, 讗讱 讛讗 诪"诪 谞住转专 讝讛 诪讚讘专讬 转讜住' 讚谞讚讛 (诇"讞) 讚"讛 砖驻讜专讗 讙专讬诐 讜讻讜' "砖诪讗 诇讗 谞拽诇讟 讛讝专注 注讚 诇诪讞专转 讛转砖诪讬砖" 讜讗讬 谞讬讚讜谉 讚讛讜讬 专讜讘 讚谞拽诇讟讬诐 诇讬讜诐 讗' 诇诪讛 谞讬讞讜砖 诇讝讛:


转讜住' 讚"讛 讜讗诪讗讬 转讬讛讜讬 讬讘诪讛 砖讛讜转专讛 转讬诪讗 讚诇讗 驻专讬讱 讻讜' 讜诇砖谞讬 讚专"讗 讛讬讗 讻讚诪砖谞讬 讛讻讗.
转诪讛谞讬 讛讗 注诇 讝讛 讗讬谉 诪住驻讬拽 诇砖讬谞讜讬讬 讚专"讗 讛讜讗, 讚讛讗 谞砖诪注 诪讚专"讗 讚诪讗诪专 讚讝讬拽讛 诪拽专讬 谞讗住专讛 砖注讛 讗讞转 讜诪诪讬诇讗 讛"谞 诇专讘谞谉 讚专"讗, 讛讬讻讗 讚谞讗住专讛 诪转讞讬诇转 谞驻讬诇讛 讘讝讬拽讛, 讚诇注谞讬谉 讝讛 诇讗 驻诇讬讙讬 专"讗 讜专讘谞谉 讗诇讗 讚驻诇讜讙转讬讬讛讜 讘讚讬谉 讛讜转专讛 讜谞讗住专讛, (讜注讬讬谉 讘诪讛专砖"讗, 讜拽讜砖讬讬转讜 诇讗 拽砖讛 讻"讻 讚讬"诇 讚诪讛 讚诪砖谞讬 专"讗 讛讜讗 讛讬讬谞讜 讚住"诇 诇讘专讬讬转讗 诪住讘专讗 讚讝讬拽讛 诪砖讜讬讗 诇讬讛 诇谞讗住专讛 诇讻"注, 讗诇讗 讚专"讗 讛讜讗 讛讬讬谞讜 诇注谞讬谉 讛讜转专讛 讜谞讗住专讛, 讗讘诇 注诇 转讜住' 拽砖讛 讻谞"诇).
讜讗诇讜诇讬 讚讘专讬讛诐 讛讬讛 谞"诇 讚讬"诇 讚注诇 专讘 诇讬讻讗 拽讜砖讬讗, 讚讛讗 转讜住' 讻转讘讜 诇注讬诇 讚讟注诪讬讛 讚专讘 讚住"诇 讗讬谉 讝讬拽讛 讗"讻 讬砖 诇讜诪专 讚诪讜拽讬 讛讘专讬讬转讗 讻转谞讗 讚住讘专 讬砖 讝讬拽讛:





砖注专讬 转讜专转 讘讘诇

(诪讗 讗) 讗讞讜转 讞诇讜爪讛 诪讚"住.鈥斪椬栕ㄗ犠� 注诇 讻诇 讛爪讚讚讬诐 讜诇讗 诪爪讗谞讜 诪讛 砖讬讻专讬讞 讻讗谉, 讚讗讞讜转 讞诇讜爪讛 讗讬谞讛 讗诇讗 诪讚"住, 讚讬"诇 讚讗讞讜转 讞诇讜爪讛 讛讬讗 讘诇讗讜 讻讞诇讜爪讛 注爪诪讛 (注讬' 诇注讬诇 讬讜"讚 讗), 讜诇驻讬讻讱 讛讬讗 讞讜诇爪转 讜诇讗 诪转讬讘诪转 讻讻诇 讞讬讬讘讬 诇讗讜讬谉 (注讬' 诇注讬诇 讻 注"讗). 讜讛谞讛 诇拽诪谉 (诪讚 讗) 诪讘讜讗专, 讚诇专"注 讗讞讜转 讞诇讜爪讛 讗住讜专讛 讚讘专 转讜专讛, 砖讛讻转讜讘 拽专讗 诇讞诇讜爪转讜 "讘讬转讜", 讜讻砖诐 砖讬砖 诪诪讝专 诪讗讞讜转 讗砖转讜 讻讱 讬砖 诪诪讝专 诪讗讞讜转 讞诇讜爪转讜, 讜讻砖诐 砖讗讞讜转 讗砖转讜 驻讟讜专讛 诪谉 讛讞诇讬爪讛 讜诪谉 讛讬讘讜诐, 讻讱 讗讞讜转 讞诇讜爪转讜 驻讟讜专讛 诪谉 讛讞诇讬爪讛 讜诪谉 讛讬讘讜诐 (注讬' 诪"砖 诇注讬诇 讟 讗). 讜讘专讜专 砖讗讬谉 讗讞讜转 讞诇讜爪讛 诇专"注 讗诇讗 讘诇讗讜 (砖诇讗 诪爪讬谞讜 讘砖讜诐 诪拽讜诐 诪讬 砖诪讞讬讬讘 注诇讬讛 讻专转); 讜讞讻诪讬诐 诇讗 谞讞诇拽讜 注诇 专"注 讗诇讗 砖住讜讘专讬诐 砖讗讬谉 诪诪讝专 诪讞讬讬讘讬 诇讗讜讬谉, 讗讘诇 诪砖诪注 砖诪讜讚讬诐 诇专"注 砖讗讞讜转 讞诇讜爪讛 讛讬讗 讘诇讗讜. 讜讻谉 谞专讗讛 诪谉 讛讬专讜砖诇诪讬, 讚诇讗 讗讬砖转诪讬讟 诇讜诪专 讘讗讬讝讛 诪拽讜诐, 讚讗讞讜转 讞诇讜爪讛 诪讚"住. 讜讻谉 诪砖诪注 诪驻砖讟讜转 讛诇砖讜谉 讘诪砖谞讬讜转 讜讘专讬讬转讜转, 砖诪砖讜讬谉 讙专讜砖讛 讜讞诇讜爪讛 讻讗讞讚.

